ČASOPIS DRUŠTVA GRAĐEVINSKIH INŽENJERA I TEHNIČARA N. R. H. 
GODINA VIII TRAVANJ 1956 





u : j| 








HIDROELEKTRANA NIKOLA TESLA — nasuta brana Omladinskog jezera kod 
Lokava, visina 48 m, kubatura 680 000 m 3 . Gradnju izvelo: HIDROELEKTRA, 
građevno poduzeće Zagreb, Remetinefka 10, tel. 34-941, 







» 


GRAĐEVINAR 


(( 


GOD. VIII. 

BR. 

2 


SADRŽAJ : 


In. S. Bakrač: 

O štednji kod građenja stam- 
benih zgrada 

41 

Ing. S. Manestar: 

Iskop dionice Drenovac — Go- 
jak — dovodnog tunela HE 
Gojak primjenom savremenih 
metoda rada 

49 

Ing. J. Šiprak: 

O potpornim zidovima kod 
cesta 

59 

Ing. A. Strmac: 

Analiza slijeganja i asanacija 
stupa hale za mehaničku 
obradu u tvornici »Djuro 
Djakovdć« 

64 

Ing. V. Janaček: 

Povodom završetka izgradnje 
HE »Nikola Tesla« .... 

66 

Ing. E. Nonveiller: 

Stanje klizišta Zalesina . . 

68 


S naših gradilišta: 

Izgradnja dovodnog tunela 
HE Gojak 

70 


Iz inozemnih časopisa . . . 

71 


Vijesti iz Društva GITH . . 

74 


Nekrolog. Ing. P. Senjanović 

76 

Obavijest našim saradnicima 


Članke treba slati u dva primjerka potpuno spremne 
za štampu, tipkane na stroju, samo na jednoj strani 
lista, s proredom i rubom od 5 cm s lijeve strane. 

Sve dijagrame, slike, tabele i t. d. priložiti posebno 
i numerirati po redu uvrštenja u članak, s popisom 
istim redosljedom. Crteži moraju biti u tušu, slova 
i brojke takove veličine da umanjeni na format 
štampanja budu čitljivi i jasni. Fotografije moraju 


biti jasne, kontrastne na sjajnom papiru. Objavljeni 
radovi se honoriraju. Rukopisi se ne vraćaju. 

Obavijest pretplatnicima 

»Građevinar« izlazi 6 puta godišnje. Pretplata za 
dijelu godinu iznosi Din 600. — , za pola godine Din 
300. — ; za đake i studente Din 300. — , za poduzeća i 
ustanove Din 900. — godišnje; pojedini broj Din 
100. — . Tekući račun kod Narodne banke FNRJ, fili- 
jala Zagreb broj 404-T-L151. Članovi DGITH koji pla- 
ćaju povišenu članarinu dobivaju časopis besplatno. 

Časopis izdaje: Društvo građevinskih inženjera i 
i tehničara NRlH, Zagreb, Berislavi- 
ćeva ul. 6. 

Glavni urednik: Ing. Ervin Nonveiller, 

Tehnički urednik: Ing. Lida Zlatić. 

Članovi redakcionog odbora: 

Ing. Stanko Bakrač, Ing. Vladimir Bedeković, Ing. Ernest 

Dajč, Mihovil Ferenščak, dr. Ing. Rajko Kušević, Ing. 

Valter Janaček, Zvonimir Mekinda, Ing. Franjo Simić, 
Ing. Kruno Tonković. 

Tisak: »Tipografija« grafičko -nakladni zavod, Zagreb 


katran 

TVORNICA KATRANSKIH, BITUMENSKIH 
I BRUSNIH PROIZVODA 

ZAGREB 

RADNIČKA CESTA BR. 27 
Telefon: 32-356, 32-357, 35-175 
Brzojavi: KATRAN Zagreb 

PROIZVODI ZA CESTOGRADNJU 

A-351 Lijevani asfalt 
A-352 Coule pogače 
A-353 Mastiks pogače 
A-363 Masu za kamene kocke 
A-364 Masu za drvene kocke 
A-369 Masu za betonske reške 

a kao nove proizvode: 

A-355 Cestol — rezani bitumen 
A-356 Cestol extra 
A-357 Cestovno ulje 
A-358 Cestofix 

P-651 Emulbit — nestabilnu bitumensku emulziju 
P-652 Emulbit — polustabilnu bitumensku 
emulziju 

P-653 Emulbit — stabilnu bitumensku emulziju 
P-654 Univerzal Emulbit — nestabilnu bitumensku 
emulziju 

P-655 Univerzal Emulbit — polustabilnu 
bitumensku emulziju 

P-656 Univerzal Emulbit — stabilnu bitumensku 
emulziju 

IZOLACIONE MATERIJALE 
Bitumenske premaze 

P-341 Resitol 
P-342 Aresit ljepilo 
P-343 Aresit kit 

a kao nove proizvode: 

Bitumenske izolacione emulzije 

P-344 Kabitol 

P-345 Kabitolno ljepilo 

P-346 Kabitolit 

P-641 Kabebit I 

P-642 Kabebit II 

P-643 Kabebit III 

P-644 Kabeit IV 

P-645 Obojeni emulzioni naliči 

Vrući izolacioni premaz 

P-347 Izolaciona bitumenska masa 

Impregnirane tkanine i papire 

1-571 do 574 Krovne ljepenke bitumenske broj 
80, 120, 150 i 200 
1-576 Bitumen papir za izolacije 
1-581 Dvostruko impregniranu jutu za izolacije 

a kao nove proizvode: 

ID-571 do 574 Dvostruko impregnirane bitumenske 
ljepenke br. 80, 120, 150 i 200 
ID-571 do 574 Jednostruko impregnirane bitumen- 
ske ljepenke broj 80, 120, 150 i 200 
1-578 Specijal ljepenku 
1-582 Bituflex 

NAŠI STRUČNJACI I LABORATORIJI 
STOJE VAM NA RASPOLAGANJU 


PODUZEĆE ZA PROMET GRAĐEVINSKIM MATERIJALOM 

I TEHNIČKOM ROBOM 



GRflmflT 


ZAGREB, PALMOTItEVA ULICA 56 


VRSIMO NABAVU I PRODAJU cjelokupnog građevinskog materijala i 
građevinskih strojeva za domaće tržište 

TRAŽITE PONUDE NA TELEFON BROJ 34-438 I 34-439 


UVOZNI ODJEL 

ZAGREB — PETRINJSKA 7 

TELEFONI: 36-525, 34^100 

ZA SVE UVOZNE PRIVREDNE GRANE: 

Industrijske mašine, postrojenja, metalne konstrukcije, rezervne 
d jelove, zatim sve električne mašine, postrojenja i materijal, te 
alat, instrumente i druge metalne proizvode i tehnički materijal 


ZA SVA OBAVJEŠTENJA IZVOLITE NAM SE DIREKTNO OBRATITI 


PODUZEĆE ZA CENTRALNA GRIJANJA 
I SANITARNE UREĐAJE 

„ „ <Gr R. I »T JT E' 61 6 . 

ZAGREB 

Vlaška 75a — Telefoni: 35-660 i 32-314 

PROIZVODI: 

automatske strmocijevne kotlove iz čeličnog lima 
za sve vrste centralnih grijanja (toplovođno, vrelo- 
vodno i parom niskog tlaka do 0.5 at). Kotlovi su 
s puzajućim roštiljem zav loženje sitnim ugljenom 
od 10 — 30 mm. Izgaranje bezdimno. 



IZRAĐUJEMO 

kotlove po narudžbi od 280.000 do 500.000 kcal/h 


Narudžbe 

i sklapanje ugovora vršimo od 31. XII. 1955. za 1956. godinu 


» 


GRAĐEVINAR 

GOD. VIII. TRAVANJ 1956 BROJ 2 


O ŠTEDNJI KOD GRAĐENJA STAMBENIH ZGRADA 

Ing. Stanko Bakrač, Zagreb 


U svom članku osvrnut ću se na sam pojam 
štednje kod građenja stambenih zgrada i na mo- 
gućnosti ostvarenja te štednje. Mislim, da ne će 
biti na odmet da pritom pokušam utvrditi, tko je 
sve mjerodavan za provođenje te štednje. Na 
kraju članka dat ću prikaz troškova stambene 
zgrade što sam je u posljednje vrijeme projektirao, 
nadzirao i pratio kroz sve faze građenja (i negra- 
đenja). 

O štednji kod građenja stambenih zgrada da- 
nas se mnogo govori i piše, što je s jedne strane 
znak, da je ta izgradnja već vrlo skupa, i da je 
krajnje vrijeme da se nešto učini, kako bi se sta- 
nje na tom području popravilo, a s druge strane 
znak, da je izgradnja stanova zacijelo naš naj- 
akutniji problem, koji interesira neposredno veliku 
većinu građana. Svi smo mi načistu s time, da 
treba štedljivije graditi, samo se pitamo, na koji 
način možemo postići maksimalni uspjeh. Pogle- 
dajmo malo, gdje i u čemu pojedinci 
vide m o g u ć n o s <t i te š t e d n j e. 

1) Jedni na pr. drže, da gradimo previše luk- 
susno i da bi gradeći s manje luksusa mogli po- 
stići osjetno pojeftinjenje građenja. S njima bi 
se morali složiti ukoliko nisu — kako često biva 
— poistovjetili pojam komfora i luksusa. Graditi 
naime stanove s komforom ne znači još graditi 
luksusnp. Istina je, doduše, da se kod nas svi sta- 
novi grade gotovo s jednakim komforom i da bi tu 
trebalo odlučiti, koliko želimo stanova s maksi- 
malnim, koliko sa srednjim, a koliko s minimal- 
nim, upravo dovoljnim komforom. Sigurno je, da 
u užem rajonu grada možemo graditi samo zgrade 
u skladu s regulacionim planom, s adekvatnom 
arhitektonskom obradom i opremom. Princip šted- 
nje 'treba zacijelo da bude i kod takvih zgrada na 
prvom mjestu i kod projektiranja i kod izvođenja, 
no mislim da smo načistu s time, da neke zgrade 
smiju da budu i nešto skuplje od prosjeka. Sigurno 
je, da će postojati i da treba da postoji razlika u 
cijeni između izložene slobodno stojeće građevine 
u glavnoj aveniji i obične stambene zgrade u ko- 
joj sporednoj ulici, gdje ta zgrada može da bude 
jednostavnije obrađena. Mislim, naime, da ima 
ulica u kojima bismo mogli i smjeli - — bez opa- 
snosti, da ćemo nauditi izgledu ulice — izvesti 
i zgrade jednostavnije opreme, a i skromnijega 
komfora. Ima pak zacijelo i područja izvan užega 
rajona (rezervati), gdje bismo mogli sagraditi i po- 
sve jednostavne zgrade, s upravo najnužnijim 
komforom. Odnos cijena po m 2 izgrađene površine 


bio bi, na pr., 30 : 20 : 10 tisuća dinara, pa bi se to 
pozitivno odrazilo na ukupnom broju stanova, što 
je ipak glavni cilj. 

2) Drugi vjeruju, da se uštednja postiže djelo- 
mičnim dovršenjem zgrade, izostavljanjem nekih 
radova, bez kojih se zgrada ipak može kako tako 
upotrebljavati. Spominje se izostavi janje žbuke 
pročelja i slično. Ovdje se, međutim, ne može go- 
voriti o pravoj uštednji; tu možemo govoriti samo 
o privremenoj uštednji. Ono što bi se moralo izve- 
sti, a nije izvedeno, nije ni ušteđeno, pa takva rje- 
šenja ne bismo trebali smatrati dobrima, i ako 
bismo na pr. u vezi sa žbukom pročelja mogli 
ustvrditi, da ima i dobrih i komfornih zgrada u 
običnom golom ziđu i da izgled takvih zgrada na 
nekim mjestima potpuno zadovoljava. 

3) Treći su usko povezali štednju i brzo dobi- 
vanje stambenog prostora, pa vide rješenje u gra- 
đenju kojekakvih objekata na čitavom području 
grada. Umjesto velikih građevina s odgovarajućim 
komforom i opremom, trebalo bi, po njihovu mi- 
šljenju, izgraditi dvostruki ili čak trostruki broj 
jednostavnijih i prema tome jeftinijih građevina. 
Ovo bi zacijelo spriječilo razvoj grada u skladu 
s regulacionim planom i urbanističkim zahtjevi- 
ma, pa takvo rješenje treba odbaciti kao glavno ili 
čak možda jedino rješenje. Ima, međutim, moguć- 
nosti, kako sam već istaknuo, da se na pojedinim 
područjima širega rajona predvidi i dopusti gra- 
đenje jeftinih zgrada s najnužnijom opremom, pa 
makar te zgrade bile i privremene, za cca 50 godina, 
koliko bi otprilike trebalo da bude i njihovo vje- 
rojatno trajanje. 

4) Četvrti očekuju jeftinije dobivanje stanova 
od nadograđivanja postojećih zgrada. Ukoliko se 
radi o propisno dimenzioniranim zgradama, ova- 
kve nadogradnje znače smanjenje dogovorenog 
koeficijenta sigurnosti. S istim pravom mogli bi- 
smo onda provoditi općenitu štednju povećavajući 
dopuštena naprezanja u svakoj konstrukciji odno- 
sno u svakom materijalu. 

5) Peti misle, da izgradnja potkrovlja znači 
brzo i jeftino dobivanje stambenog prostora. U 
nekim slučajevima takvo bi rješenje moglo zado- 
voljiti, no kod nekih potkrovlja ne možemo izgra- 
diti stanove zbog različitih okolnosti (slaba strop- 
na konstrukcija, smetnje od krovnih vezača i si.). 
Pritom treba naravno uzimati u obzir i povećanu 
opasnost od požara. 

6) Šesti su oni, koji putem zadruga žele sami 
da grade stanove jeftinije nego što ih grade gra- 
đevna poduzeća. Ovo je zacijelo dobar put za do- 
bivanje stambenog prostora i štedljivo građenje. 
Ja vjerujem u brojkru od 12 do 18.000 Dinara po nr 
izgrađene površine, koja je navedena u štampi kao 
cijena, što je postižu stambene zadruge, jer su za- 
drugari zainteresirani budući vlasnici zgrade, pa 
rade zdušno i nadziru pažljivo sav posao. Jednom 
riječi, oni štede na svakom koraku. Njihov nepo- 
sredni doprinos u manuelnom radu zacijelo je 
manje važan od njihova brižnog gospodarenja 
kod građenja zgrade. 

7) Sedmi se obaraju na veliku površinu stano- 
va u našim projektima. Dopuštam, da ima sluča- 
jeva, gdje se na površini stana odnosno stambenih 
prostorija može postići neka uštednja, no svi su 
ti naši tlocrti uglavnom već toliko izbalansirani, da 
tu, po pravilu, nemamo šta da očekujemo. Veći je 
stan uostalom vjerojatno i vredniji od manjega, pa 
s te strane ne možemo staviti puni prigovor sta- 
nu, koji ima nešto veću površinu od »upravo do- 
voljne«, što je samo po sebi relativan pojam. Netko 
na pr. misli, da može uštediti na površini stana 
tako, da zahod izvede u kupaonici, drugi je na pr. 
protiv takva rješenja. Netko opet drži, da bi ku- 
hinja morala imati minimalnu površinu, a drugi 
se opet s time ne slaže. I tako se na tom pitanju 
prilično razilazimo, što je i razumljivo. Riječ je, 
konačno, o projektiranju i o različitim pogledima. 

8) Osmi ističu neekonomičnost naših konstruk- 
cija. Zamjeraju na pr., što se projektira u armira- 
nom betonu, a ne u opeci, ili u čeliku umjesto u 
drvetu i t. d. Taj je prigovor u mnogo slučajeva 
opravdan, no generaliziranju nema ni ovdje mje- 


šest katova. Tako ću na primjeru kod zgrade, za 
koju se prikazuju troškovi, upozoriti na uštednju 
od preko dva i pol miliona dinara ili 2,8°/o od 
ukupne svote u ime konstrukcije, koja je predvi- 
đena u opeci, a ne u betonu, odnosno u armiranom, 
betonu (si. 1). 

SI. 2. U obodne stijene od opeke, koje bi dostajale- 
prema statičkom računu, umeću se bez računa »nosivi 
stupovi« od armiranog betona. Stijene od opeke nisu 
dakle iskorištene 


Često materijal zgrade, iako je s drugih razlo- 
ga prijeko potreban, nije iskorišten za konstruk- 
ciju, već se uvodi posebna nosiva konstrukcija 
(si. 2, 3 i 4). U nekim se pak slučajevima provodi 
šablonsko, aproksimativno ocjenjivanje dimenzija 
za nosive zidove, što dovodi do umanjenja izgra- 
đene površine zgrade i za 20°/o (si. 5). Poskupljenje 
predstavljaju zacijelo raznovrsna ojačanja i rezer- 




ST/JENA OD OPEKE U CEM MALT STIJENA OD BETONA M& VO 

CUCNA 100% 5A OELOGOM DRVOL /TA 

CUENA l65 °/o 

SI. 1. Stijena od opeke izvodi se bez skupe drvene 
oplate i obloge od drvolita 

sta. Ne možemo unaprijed tvrditi, da je konstruk- 
cija u jednom materijalu uvijek jeftinija od kon- 
strukcije u drugom materijalu. Ne smijemo ustati 
protiv armirano-beitonsikog skeleta, gdje mu je 
mjesto, niti smijemo forsirati opeku, gdje joj nema 
mjesta. Nepobitna je činjenica, da se kod nas za- 
nemaruje opeka i da se forsira) armirani beton, te 
da to izaziva znatno poskupljenje. Ne moramo se 
mnogo truditi, da dokažemo, kako su konstruk- 
cije od opeke u našim slučajevima jeftinije od 
konstrukcija u armiranom betonu. Mislim kod to- 
ga na naše obične stambene zgrade do pet, pa i 

SI. 3. Puni parapeti jednokatnice od zida od opeke 
nisu iskorišteni kao nosivi element. Uvrštena armirana 
betonska konstrukcija u obodnim stijenama nije bila 
potrebna 

ve »za svaku sigurnost« (si. 6). Količina željeza u 
armirano-betonskim stropovima i konstrukciji do- 
siže česito i dvostruku vrijednost od uobičajene. 
(Mislim,, da bi trebalo uz elaborat tražiti i dokaz, 
da je predviđen naj ekonomičniji sistem uz upravo 



SI. 4. Betonska ploča od 2 cm debljine »nosi« betonski 
tarac od 8 cm, koji bi očito mogao sam sebe da nosi 
na rasponu od 40 cm 

dovoljne dimenzije i armaturu.) Do pojeftinjenja 
bi dovelo i izbjegavanje konstrukcija, koje zahti- 
jevaju mnogo oplate i skele, zatim izvođenje kro- 
višta s malo drveta, kombinacije sa zidanim ele- 
mentima, koji obično već postoje u potkrovlju i 
slično. 

TLoc/ir 



SI. 5. Odabiranje dimen- 
zija zida »po propisi- 
ma«, koji ne vode raču- 
na o otvorima u zidu, o 
vrstama stropova i osta- 
lim okolnostima, ima za 
posljedicu prejake i pre- 
slabe dimenzije zida. Za 
dimenzioniranja mjero- 
davan je samo točan 
statički račun 




SI. 6. Nosiva stijena od 
opeke »ojačana« na kra- 
jevima slabo armiranim 
betonskim stupovima »za 
svaku sigurnost«. Razli- 
čiti moduli elastičnosti 
armiranog betona i, zida 
od opeke dovode očito 
do različitog sjedanja 
»jednog« nosivog ele- 
menta, t. j. stijene 


9) Deveti prigovaraju, što ne gradimo monta- 
žno. To je zacijelo opravdan prigovor, iako ga ne 
moramo do kraja prihvatiti. Moje je mišljenje, da 
je kod nas zrela situacija, da radimo bar polumon- 


tažno, i da bi to za prvo vrijeme zadovoljavalo. 
Velik bi napredak značila na pr. stalna upotreba 
montažnih armirano-betonskih stropnih gredica, 
jer bi u tom slučaju otpala skupa oplata i skela. 
Kod prije spomenute zgrade uštednja bi u to ime 
iznosila cca 2 miliona dinara, ili novih 2,2%. Ta 
bi se uštednja, međutim, ostvarila samo onda, kad 
bi izvođač građevinskih radova sam izrađivao 
stropne gredice, kad ih ne bi kupovao u tvornici. 
Osim toga morao bi raspolagati dizalicom, koja bi 
te gredice smjestila na mjesto ugrađivanja. Kako 
mnogi izvođači ne raspolažu takvom dizalicom, a 
sami ne znaju si pomoći improvizacijama, a kako 
je cijena tvorničkih elemenata visoka, događa se, 
da analiza troškova kojiput daje prednost strop- 
noj konstrukciji izrađenoj na licu mjesta, na tra- 
dicionalni način. Ovo je samo po sebi protivurječ- 
no, ali je zbog navedenih okolnosti moguće. 

10) Deseti vide mogućnost uštednje u organizi- 
ranijem radu izvođača. Nema sumnje, da su pri- 
govori, što se toga tiče, potpuno na mjestu, osim 
u nekim iznimnim slučajevima. Činjenica je, na- 
ime, da na rijetko kojem radilištu nailazimo na 
planski predviđen i organiziran rad. Zbog nekih, 
kojiput opravdanih, no mnogo češće neopravdanih 
razloga pušta se, da gradnja »napreduje« stihijski 
u potpunom smislu riječi. Nekad smo bili prepla- 
nirani, a danas, čini mi se, u rijetkim slučajevima 
planiramo građenje. Nekad smo bili preopterećeni 
evidencijom, a danas vodimo premalo evidencije 

0 građenju. Nekad smo nastojali da bolje organi- 
ziramo radilišta, pa smo uveli kao obaveznu shemu 
organizacije i shemu radilišta, a danas smo na tom 
području možda slabiji nego što smo ikad bili. Moj 
je utisak, da se sva briga na gradnji svodi uglav- 
nom na nastojanje da se sav rad i nerad, kao i 
sav ugrađeni i neugrađeni materijal, nekako na- 
plati. To uglavnom uspijeva, zahvaljujući nepo- 
stojanju potpunog i iscrpnog elaborata, posebice 
opisa radova i troškovnika, nedostatku stalnog nad- 
zora i nastojanju investitora, da dođe do objekta 
pod svaku cijenu. Priznajem, da današnji izvođači 
imaju dosta posla s ponudama za licitaciju, čega 
unatrag nekoliko godina nije bilo, ali se ne mogu 
oteti dojmu, da danas u izvođačkom sektoru ima 
premalo ljudi, koji bi mogli razraditi elaborat u 
izvođačkom smislu, ljudi, koji bi mogli otkriti 
mogućnosti za uštednju već na samom elaboratu, 
zatim ljudi, koji bi planirali optimalno izvođenje, 
stručno kalkulirali radove, vodili računa o pravo- 
dobnom i kvalitetnom izvođenju radova i organi- 
zirali ispitivanje materijala na radilištu te vodili 
kontrolu nad materijalom, koji se ugrađuje. Mi- 
slim, da nema ni ljudi, koji bi organizirali radilište 
na stručno-naučan način, ako se smijem tako izra- 
ziti, kao ni ljudi, koji bi analizirali utrošen mate- 
rijal i radnu snagu s obzirom na pojedine radove 

1 izvlačili iz toga određene zaključke. U građevnim 
poduzećima nema, dakle, takvih ljudi, ali zato ima 
tamo mnogo financijskih i materijalnih knjigo- 
vođa, koji sa znatnim zakašnjenjem i bez ikakva 

stručnog razumijevanja registriraju izvršene ra- 
dove i rade na brojčanom usklađivanju, da se po- 
stigne formalno ispravno opravdanje izdataka i 
primitaka. Naša izvođačka poduzeća imaju danas 
u svom sastavu i »tehnički sektor«, koji često 
predstavlja brojčano najmanju jedinicu poduzeća. 
Možemo li onda očekivati naučnu organizaciju ra- 
da, nove metode u radu, primjenu novih materi- 
jala na osnovu pokusa i podataka sa radilišta i t. d. 
Sve u svemu, izvođači bi kod građenja stambenih 
zgrada zacijelo mogli postići osjetljivu uštednju, 
ali tek pošto korjenito izmijene dosadašnju struk- 
turu i način rada. 

To bi, eto, bili naslovi, s kojih bi se mogla po- 
stići iušteđinjja kod građenja stanova. Osim nave- 
denih ima, naravno, još i drugih naslova i moguć- 
nosti, no ja sam odlučio da se osvrnem samo na 
one, koji se najviše spominju i koji po mojemu 
mišljenju najviše dolaze u obzir. 

Na pitanje, tko je odgovoran i tko 
odlučuje u stvarima štednje kod 
građenja stambenih zgrada, vrlo ćemo 
brzo naći odgovor: investitor (neposredni i posred- 
ni), pa projektant i izvođač. Tu treba, međutim, 
spomenuti još neke činioce, o kojima ovisi, da li 
će naše građenje biti skuplje ili jeftinije; to su 
proizvođači građevnog materijala i građevnih pre- 
fabrikata, te proizvođači i isporučioci ostalog ma- 
terijala, potrebnog kod građenja stanova. 

a) Neposredni investitor zacijelo je najmjero- 
davniji za štednju kod građenja stanova. On bi 
prije sviju morao da zna šta hoće i šta može sa 
sredstvima, koja mu stoje na raspolaganje. Kod 
toga posla trebao bi on da potraži pomoć tehnič- 
kog stručnjaka ili, još bolje, tehničkog »savjetnika, 
što se kod nas nažalost ne prakticira. Tek pošto 
bude načistu s onim šta hoće i šta može, trebao bi 
takav investitor da dade izraditi projekt i troškov- 
nik (naravno, na osnovu točno postavljenog pro- 
grama). Nakon izradbe projekta i troškovnika, te 
nakon primljenih ponuda ili prikupljenih poda- 
taka o cijeni koštanja, morao bi taj investitor pro- 
vjeriti svoj program i izvršiti nužne korekcije, 
odnosno redukcije. Istom tada smio bi pristupiti 
građenju, i to tako, da na temelju plana sastavi 
s izvođačem ugovor o građenju i da kontrolira 
izvršenje plana. Forsiranje građenja bez osigura- 
nih sredstava, uz djelomični elaborat i uz posve- 
mašnju neizvjesnost u pogledu konačne opreme 
zgrade i konačne cijene koštanja, uistinu nema 
smisla. Takve zgrade grade se dugo vremena i 
osjetljivo su skuplje. Neposredni investitori zaci- 
jelo griješe, kad po angažiranim tehničkim struč- 
njacima ne vrše stalni nadzor nad građenjem. I ovo 
je zacijelo jedna od mjera za postizavanje uštednje 
na radilištu. 

b) Posredni investitor, na pr. NO grada, pa i 
Sekretarijat za privredu NR, pozvan je da dade 
ton izgradnji na svome području, vodeći računa o 
potrebama, raspoloživim sredstvima, te o odgova- 
rajućoj izgradnji u skladu s regulacionim planom. 


Takav je investitor zacijelo mjerodavan da donese 
odluku o arhitektonskoj obradbi i o opremi zgra- 
de. On svakako odlučuje o rješavanju problema 
stambenog prostora putem nadograđivanja posto- 
jećih zgrada, o iskorišćivanju potkrovlja u stam- 
bene svrhe, o djelatnosti stambenih zadruga, o 
izgrađivanju pojedinih područja posve jednostav- 
nim i privremenim stambenim zgradama i t. d. Taj 
bi investitor međutim morao biti načistu s time, 
rješava li pitanje stambenog prostora na svom po- 
dručju prije svega i pod svaku cijenu, ili pušta da 
se putem normalne izgradnje grada riješi i stam- 
beno pitanje u mnogo duljem roku. Istina je do- 
duše, da izgradnja grada u skladu s regulacionim 
planom rješava koliko-toliko i problem stambenog 
prostora, a izgradnja stambenog prostora pod svaku 
cijenu — kako to neki predlažu — da ne rješava 
problem izgradnje grada prema urbanističkim 
zahtjevima, već štaviše stvara nove probleme na 
tom području. Do danas je, čini se, bilo odlučno 
ovo drugo stanovište, t. j. izgrađivao se grad, a 
usput, u nedovoljnim razmjerima, rješavalo se i 
pitanje stambenog prostora. Razumije se, da mje- 
re, koje se misle poduzeti, zavise o zauzetom sta- 
novištu. Što se mene tiče, ja bih bio i za jedno i 
za drugo rješenje, primijenjeno usporedno. 

Treba još naglasiti, da posredni investitor vrši 
reviziju projekata na svomu području. Upravo tim, 
on i te kako može da utječe na štednju kod gra- 
đenja. Što to do danas nije uspijevalo, treba pri- 
pisati činjenici, da su se sve do nedavno revidirali 
samo nacrti i eventualni statički računi, što je omo- 
gućavalo samo djelomičan uvid u tzv. graditeljske 
radove, koji kod stambenih zgrada predstavljaju 
manju polovicu ukupnog troška građenja. Opremu, 
obrtničke radove i instalacije, što predstavlja veću 
polovicu troškova, nije se revidiralo, a upravo su 
ti radovi područje, s kojega je dolazilo do glavnog 
poskupljenja građenja. Danas se ipak uvidjelo, da 
revizija mora biti kompleksna i da mora uz nacrte 
obuhvatiti i opis radova, odnosno troškovnik ne 
samo graditeljskih, već i obrtničkih radova i in- 
stalacija. Šteta je samo, što reviziju jednog pro- 
jekta obavlja više lica, svako s područja svoje spe- 
cijalnosti. Držim, da bi revizija bila najuspješnija, 
kad bi je provodio samo jedan odgovorni revident, 
koji bi mogao da ima suradnike za pojedina po- 
dručja* no koji bi ipak sam dao konačan i cjelovit 
prijedlog o čitavom elaboratu. 

c) Projektant bi trebao da dade naj ekonomič- 
niji projekt, pa makar i uz stanoviti samoprijegor. 
Ne mogu naime zamisliti projektanta, koji bi se 
olako unaprijed odrekao svega onoga, što neku 
zgradu čini interesantnijom, pa ako hoćete i ljep- 
šom, makar to i poskupilo građenje. Osim toga, 
bit će slučajeva, gdje će projektant biti dužan da 
projektira i skuplje od prosjeka, i to zbog mjesta, 
na kojem će se zgrada sagraditi, zbog susjedne 
zgrade, koja već postoji, zbog istaknutosti zgrade 
i t. d. U pogledu ekonomičnosti kod projektiranja 
morat ćemo dakle tek razviti određeni smisao, koji 

će se onda spontano javljati kod svakog projek- 
tanta. Zasada bi, međutim, projektant morao imati 
kakav-takav materijalni stimulans za ekonomičnije 
projektiranje. Danas je taj materijalni stimulans 
zapravo negativan, jer što je zgrada ekonomičnija 
i prema tome jeftinija, to je manji honorar, a veći 
posao u vezi s projektiranjem. Mislim, da bi uvo- 
đenje natječaja za izrađivanje elaborata bio naj- 
bolji put, da se dobiju najekonomičnija, a arhi- 
tektonski zadovoljavajuća rješenja. Taj je način 
odavna prihvaćen u svijetu, pa ne vidim razloga 
da se takav način ne primijeni i kod nas. 



SI. 7. Objekt »na terenu« zacijelo je u svakom pogledu 
povoljniji od objekta »u terenu«, osobito ako smo 
dublji od susjednih objekata, koje onda moramo po- 
duhvatati 


Govoreći o mogućnostima štednje kod projekti- 
ranja, mislim, da smijem upozoriti na neke — 
mogli bismo reći — objektivne mogućnosti za tu 
štedniju. Tu dolazi u obzir: 



SI. 8. Visina stambene prostorije mogla bi po pravilu 
da bude i ispod 2,80 na pr. do 2,50 m. Prostorije sa 
visinom od 2 sprata (preko 5 m) zasada očito ne 
dolaze u obzir 


1. najpodesniji položaj objekta na terenu (si. 

7), 

2. manje visine prostorija (si. 8), 

3. ekonomična konstrukcija zgrade i najpo- 
voljniji materijal, 


4. polumontažna ili montažna stropna kon- 
strukcija gdje god je to moguće (si. 9, 
10 , 11 ), 




1 — 33 — f 



MONTAŽNI 



SI. 9. Tip monolitnog armirano-betonskog stropa. Naj- 
bolji i — normalno uzevši — najskuplji strop, no kod 
nas nije uvijek tako 

SI. 10. Tip polumontažnog stropa, koji posve zadovo- 
ljava kod običnih stambenih zgrada manjih raspona. 
Trebao bi da bude ekonomičniji od monolitnog 

SI. 11. Tip najjednostavnijeg montažnog stropa, koji 
ima nedostataka, ali koji u dosta slučajeva predstavlja 
na j ekonomičnije rješenje 


5. najsvrsishodnija vanjska obradba, lišena 
svega onoga što nije upravo neophodno po- 
trebno, 

6. skromnija unutrašnja oprema kod znatnog 
broja objekata, 

7. najekonomičnija stolarija (si. 12), 

8. svrsishodne, a jednostavne instalacije, 


DOVRA TNICI 



SI. 12. Dovratnici prema standardu predstavljaju naj- 
ekonomičnije rješenje. Mogli bi biti i slabiji od 42 mm 
(na pr. do 30 mm) 

9. nov materijal i nove metode građenja (si. 
13, 14), 

10. ovladavanje cjelokupnom problematikom pri 
izgradnji nekog objekta, dakle i područjem 
konstrukcija i instalacija, te vršenje stalnog 
nadzora kao i obračunavanje izvršenih ra- 
dova. 

HRAST DAŠČICE 

, DRVOCEMENT 


100% 




SI. 13. Izvedbom drvo-cementne podloge ispod hra- 
stovih daščica, umjesto nasipa i slijepog poda, postiže 
se ušteda od 2 — 3% od ukupne građevinske svote 

d) I izvođači bi mogli jeftinije graditi. To se 
odnosi i na izvođače građevinskih i, još više, izvo- 
đače obrtničkih radova i instalacija. Mislim, da ne 
ću povrijediti tajnu, ako iznesem činjenicu, da su 
naša građevna poduzeća kalkulirala svoje cijene u 
godini 1954. s prosječnim faktorom 4,5 na radnu 
snagu. To znači, da su na radnu snagu zaračunavali 
dodatak od 350%>. Odnos vrijednosti materijala i 
rada u visokogradnji je oko 2,5 : 1 do 3,5 : 1. Nado- 
platak na efektivnu cijenu koštanja iznosi u prvom 



IO CM STANICAsn 5ETON 


TERET Sokp/sn 2 



— 5 CM. NRŠAV1 beton 

— 5 cm NASIP 

1 

SI. 14. Primjenom staničastog betona ili plinobetona 
umjesto drvolita, nasipa i betona dobivamo kod ravnih 
krovova lakšu i jeftiniju konstrukciju manje visine 


siučarju 100%, a u drugom 77,5%, što je zacijelo 
mnogo. Koliko sam informiran, taj je faktor danas 
negdje na 3,5, što znači, da je nadoplatak na efek- 
tivnu cijenu koštanja u prvom slučaju nešto veći 
od 71%, a u drugom 55,5%. Istini za volju treba na- 
glasiti, da su režije izvođača građevinskih radova 
danas znatno veće nego» što su prije bile, pa se taj 
visoki postotak ine smije olako uspoređivati na pr. 
sa predratnim, koji je iznosio 10 do 20%. Poznato 
je naime, da današnji izvođač ima sasvim drukčije 
obveze, što je i razumljivo s obzirom na današnji 
društveni poredak. Tu je na pr. znatno veći dopri- 
nos za socijalno osiguranje, plaćeni godišnji odmor, 
plaćeni državni, praznici, plaćeno vrijeme prove- 
deno na radu — i onda kad se, zbog više sile, ne 
radi — i t. d. Osim toga treba priznati, da je izvo- 
đač građevinskih radova često doveden u tešku si- 
tuaciju na radilištu i bez svoje krivnje. Dovoljno 
je spomenuti nepostojanje elaborata, nepravodobno 
izvođenje obrtničkih i imstalaterskih radova i si. 
Sve to, naravno, osjetljivo utječe na visinu ovoga 
režijskog postotka, no ja ipak držim, da bi se on 
mogao još sniziti. Razumije se, da bi izvođači mo- 
rali svoje radove izvoditi uz optimalnu organizaciju 
rada i prema unaprijed utvrđenom planu, a za za- 
stoje, izazvane djelovanjem drugih (investitor, 
obrtnici, instalateri i t. d.), trebali bi naplaćivati 
penale, što se danas izbjegava. Ukoliko su instru- 
menti, prema kojima se formira cijena građevinske 
usluge, zapreka za snizi vanje te cijene, — kako to 
navode izvođači — trebalo bi kod građenja sta- 
nova uvesti nove, povoljnije instrumente. 

O oblikovanju cijena obrtničkih i instalater- 
skih radova bolje da i ne govorimo. Dovoljno je na- 
pomenuti, da su te cijene vrlo visoke. Analiza po- 
kazuje, da se na utrošeni materijal zaračunava i 
više nego 200°/o na račun radne snage, režije, dobiti, 
poreza i t. d., što je svakako previše. 

Mislim, da bi izvođač građevinskih radova mo- 
gao ostvariti uštednju kod građenja držeći se ovih 
načela i provodeći ove mjere: 

1. da prije izvođenja prouči projekt i sastavi 
plansku studiju o izvođenju; 

2. da ne počne s radovima prije nego što dobije 
potpun elaborat; 

3. da planira, prije izvođenja, sve radove i da 
sastavi organizacionu shemu i shemu radi- 
lišta; 

4. da na radu angažira dovoljan broj struč- 
njaka; 

5. da radilište modernizira i da provede meha- 
nizaciju gdje god je to moguće; 

6. da kontrolira materijal kod isporuke i kod 
ugrađivanja, i 

7. da obuhvati sve radove na jednom radilištu. 

e) Proizvođač građevnog materijala i ostaloga 

materijala potrebnog kod građenja stanova mogao 
bi osjetljivo utjecati na sniženje troškova kod gra- 
đenja. Nema sumnje, da svaki proizvođač i svaki 
isporučilac materijala ima svoju računicu, no ipak 

mislim, da bi je oni morali podvrći reviziji. Cijene 
građevnoga materijala u nas su — unatoč skrom- 
noj kvaliteti i siromašnom asortimanu — neospor- 
no veoma visoke. Dovoljno je upozoriti na pr. na 
cijenu građevnoga drveta, pocaklenih pločica i t. d., 
pa da se vidi, da je ona pedeset, pa čak i osamdeset 
puta viša nego prijeratna. Slično je i s prefabrika- 
tima. Kako možemo prijeći na rad s tvorničkim 
armiranim betonskim gredicama, kad one frco 
tvornica stoje više nego kompletan monolitan 
strop, izveden na gradnji na tradicionalan (a za- 
pravo zastarjeli) način. Slično je s drvolitom, sta- 
ničastim betonom i nekim drugim vrstama mate- 
rijala, koje bismo konačno morali uvesti u praksu. 
Toliko što se tiče građevnoga materijala. S obrt- 
ničkim i instalaterskim materijalom još je i gore, 
jer na relativno skup materijal dolaze različiti pri- 
bici, pa je cijena gotova produkta nerazmjerno vi- 
soka (dizalice, stolarski radovi, bravarski radovi 
i t. d.). 

Preostaje mi još da na kraju ovoga članka iz- 
nesem prikaz troškova zgrade, koja je spomenuta 
u uvodu. 

Evo djelomičnog tlocrta (si. 15) i kratkog opisa 
te zgrade: 


Vrata i prozori od mekog drveta bolje izradbe. 
Vrata s opšavima i krilima s po jednom ukladom, 
a prozori krilo na krilo. Okov jednostavan, s pri- 
hvatnim dijelovima od lakoga bijelog metala. Po- 
dovi hrastove daščice II. klase, te dermas i te- 
razzo. Stube armirano-betonske, obložene umjet- 
nim kamenom. Peći i kamini od kaljeva, štednjaci 
stolni prijenosni, opločenje u kuhinjama i kupaoni- 
cama s deset redova, pločice »Jugokeramika«, za- 
hodi s domaćim šalicama na ispiranje s kotlićem 
za vodu, kupaonice s kadom od čelika i bakrenom 
peći te fajansnim umivaonicima srednje veličine, 
u kuhinjama dvodjelni praonici. Prostorije slikane 
u jednom tonu, drveni dijelovi i željezni dijelovi 
oličeni i pokošteni. U zgradi je električna struja 
i dva osobna dizala, te naravno vodovod i odgova- 
rajuća kanalizacija. Nema plinske instalacije ni 
centralnog grijanja. 

U podrumu 2 jednosobna stana s komforom, 2 
praonice sa zahodima, 2 skloništa, 2 strojarnice i 
44 drvarnice. 

U prizemlju 4 dvosobna stana i 2 garsonjere. 

U I, II, III, i IV katu 4 dvosobna stana, 2 jedno- 
sobna i 2 garsonjere. 



Zgrada je ugrađena četverokatnica s podrumom 
ispod cijele zgrade, djelomičnim stambenim pot- 
krovljem do ulice i petim katom do dvorišta. Kro- 
vište do ulice drveno, pokriveno dvostrukim cri- 
jepom, do dvorišta prohodna terasa. Glavna kon- 
strukcija stijene od opeke s rebričastim armirano- 
betonskim stropom. Ulično i dvorišno pročelje 
s balkonima i loggiama obrađeno je u teraboni. 


U V katu 4 jednosobna stana i 2 velike sobe 
s kupaonicom i zahodom. 

Ukupno 44 stana i 2 velike sobe s nusprostori- 
jama, dakle, zapravo 46 stanova. 

Duljina zgrade 43,10 m, a dubina 12,05 m. 
Izgrađena površina kata 519 m 2 . 

Ukupna izgrađena površina 519 X 6,75 = 

3 500 m 2 . 


Strana 48 


GRAĐEVINAR 


1956-2 


Ukupna cijena koštanja zgrade iznosi 90 000 000 
Din. 


Jedinična cijena 
Jedinična cijena bez dizala 


90 000 000 
3 500 

79 000 000 
3 500 


Jedinična cijena bez dizala 
uz neke redukcije i ušted- 


nje kao napr. 


70 000 000 
3 500 


25.500 Din 

22.500 Din 


20.000 Din 


izostavljanje ugrađenih ormara (2,5 miliona), za- 
mjena opločenja ulj. naličem (2,25 mil.), zamjeni 
uvoznih sanitarnih predmeta domaćom proizvod- 
njom (0,75 mil.), izvedba polumontažnih stropova 
i jednostavnijih skela (2,50 mil.), razno kod izvedbe 
i projekta (1 mil.). 



S. 16. Troškovi po vrstama radova 


Troškovi po vrstama radova (si. 16): 


Ukupna građevna svota 

90 mil. 

100% 

I. Pripremni radovi 

0,25 mil. 

0,3% 

Zemljoradnje, težački radovi 1,25 „ 

1,4% 

II. Graditeljski radovi 

Betonski i armirano-beton- 


1,7% 

ski radovi 

10,00 mil. 

11,1% 

Zidarski radovi 

12,00 „ 

13,3% 

Izolacije 

0,50 „ 

0,6% 

Tesarski radovi 

8,00 „ 

8,9% 

Dobave i ugradbe 

1,25 „ 

1,4% 

III. Obrtnički radovi 

Limarski radovi 

0,8 mil. 

35,3% 

0,9% 

Pokrivački radovi 

0,5 „ 

0,6% 

Stolarski radovi 

10,5 „ 

11,2% 

Bravarski radovi 

5,60 ,, 

6,2% 

Staklarski radovi 

0,80 „ 

0,9% 

Pećarsko-keramičarski 

radovi 

4,40 „ 

4,9% 

Soboslikarski i ličilački 
radovi 

2,70 „ 

3,0% 


Drvocementni podovi 2,70 mil. 3,0°/o 

Terazzo podovi i stube 1,00 „ 1,1% 

Parketarski radovi 2,00 ,, 2,2% 

Tapetarski (eslingen i flos 

rolete) 2,70 „ 3,0% 

37,0% 

IV. Instalacije 

Vodovod i sanitarni uređaji 8,00 mil. 8,9% 

Električna instalacija 1,40 „ 1,6% 

Priključak vodovoda i struje 1,00 „ 1,1% 

Osobna dizala (2 komada) 11,00 „ 12,2 % 

23,8% 

V. Razno 

Uređenje dvorišta, zelenilo, 

susjedne stijene 0,8 mil. 0,9% 

Projekt, nadzor, obračun 0,8 „ 0,9% 

Građevna i upotrebna do- „ 

zvola, kolaudacija 0,4 „ 0,4% 

2 , 2 % 


Ne ulazeći u ekonomičnost samoga tlocrtnog i 
ostalog rješenja upozorio bih na uštednju, koja je 
ostvarena, i na uštednju, koju bismo još mogli po- 
stići kod te zgrade. Evo tih uštednji: 

1. Ekonomična konstrukcija kraj primje- 

ne stijena od opeke umjesto stijena od 
betona s oblogom drvolita .... 2,8% 

2. Drvo-cementna podloga ispod toplih 

podova umjesto slijepoga poda s na- 
sipom 2,3% 

3. Domaći sanitarni predmeti umjesto 

uvoznih 1,5% 

4. Primjena polumontažnih stropova, pri- 
kladnija skela 2,8% 

5. Jednostavnija stolarija, redukcija u- 

građenih ormara 3,0% 

6. Zamjena opločenja uljanim naličem 2,5% 

7. Različite sitnije uštednje kod ostalih 

radova 2,0% 

8. Bolja organizacija rada i još veće po- 
jednostavnjenje u projektu .... 3,0% 

19,9% 
okruglo 20 % 

Po prilici polovina od toga (10%) otpada na t. zv. 
apsolutnu uštednju. Druga je polovina (drugih 
10%) t. zv. uvjetna uštednja, koja zavisi od podu- 
zeća koje gradi (tesarski rad), od stupnja opreme 
zgrade (opločenje, ugrađeni ormari) i si. 

Kad se, dakle, govori o mogućem postotku 
uštednje, treba biti načistu s time, da ta uštednja 
ne iznosi samo 5 — 6%, kako to čitamo u dnevnoj 
štampi, već da bi ona mogla, kako vidimo, doseći 
i 20% od danas uobičajenih cijena. Našli bismo, 
štoviše, zacijelo dosta objekata, kod kojih bismo 
mogli dokazati mogućnost da postignemo i veći 
postotak uštednje. 

ISKOP DIONICE DRENOVAC — GOJAK 
DOVODNOG TUNELA HE »GOJAK« PRIMJENOM 
SAVREMENIH METODA RADA 

Ing. Stanko Manestar, Građevno poduzeće »Hidroelektra« 


I. Kratak opis projekta hidroelektrane Gojak 

U neposrednoj blizini grada Ogulina, na područ- 
ju rijeka Zagorske Mrežnice i Ogulinske i Gojačke 
Dobre, danas je već u punom tempu izgradnja HE 
Gojak. Njen zadatak bit će pokrivanje temeljnog 
opterećenja u snabdijevanju električnom energijom 
zapadnog područja NRH, a pokrivanje vršnog opte- 
rećenja namijenjeno je HE »Nikola Tesla« i u per- 
spektivi HE Rječina. 

HE Gojak sa instaliranom snagom od 48 MW, 
godišnjom proizvodnjom od preko 190 miliona kWh 
i cijenom koštanja od cca 2,32 Din po kWh bit će 
za izvjesno vrijeme jedno od najznačajnijih elek- 
tropostrojenja zapadne Hrvatske. (Vidi sliku br. 
1 i 2). 



SL 1. Situacija tunela HE Gojak 


To je hidroelektrana derivacionog tipa, s aku- 
mulacijama na rijeci Zagorske Mrežnice i Ogulin- 
ske Dobre. Korisna akumulacija od 3 500 000 m 3 
dovoljna je za dnevno izravnanje. Tu se podižu 
dvije manje brane, a jezera se međusobno povezuju 



SI. 2. Usdušni presjek dovodnog tunela 


dovodnim tunelom, koji se produžuje prema vodnoj 
komori na Gojaku. Dužina dovodnog tunela iznosi 
9 400 m, promjer je 4,50 m. Tunel radi pod tlakom. 
Od vodne komore dalje vodi podzemno tlačni če- 
lični cijevni vod do strojarnice, koja je nad 
zemljom. 


Glavne su karakteristike elektrane: 


Najveći protok 50 m 3 /sek. 

Usvojeni srednji godišnji protok 31,2 m 3 /sek. 
Usvojeni srednji iskoristivi protok 22,3 m 3 /sek. 
Maksimalni bruto pad 134,5 m 

Prosječna raspoloživa godišnja 
proizvodnja 191 mil. kWh 

Instalirana snaga: 3 agregata od 68 000 KS 
Najveća snaga na sabirnicama 


110 kV 


48 000 kWh 


Tri »Francis« turbine za 118 m 

pada i 16,67 m 3 vode i 428 o/min. po 22 000 KS 

Tri trofazna generatora 10,5 V, 

cos 9 = 0,8 po 20 000 kVA 


II. Geološka slika područja trase tunela dionice 
Drenovac — Gojak 

Jedan je od osnovnih preduslova za izbor orga- 
nizacije i sistema rada, kao i odgovarajuće mehani- 
zacije, dobro i detaljno pripremljen geološki profil 
trase tunela. Geološku sliku za čitav teren gradnje 
HE Gojak, pa prema tome i dovodnog tunela, dao 
je Dr. M. Herak. Ona za ovu dionicu izgleda ovako: 

Pristupno okno Drenovac nalazi se u dogerskim 
vapnencima. Oni su prilično gromadasti i njihov 
pad se može na nekim mjestima sigurno utvrditi. 
Nešto iza stacionaže od 6 000 m trasa tunela ulazi u 
jurske vapnence, koji su veoma svijetli i fosili- 
zirani. Oni se pružaju sve do gradilišta Gojak i obu- 
hvaćaju dovodni tunel i kosi rov sa strojarnicom 
i rasklopnicom. 

Čitavo to područje ima na površini veliki broj 
vrtača, a u podzemlju mnoštvo pukotina i špilja. 
Hidrografija je izrazito krškog karaktera, a na po- 
vršini nema nikakvih vrela niti vodenih tokova. 

Hidrografski je podzemlje veoma razvijeno, što 
najbolje pokazuju veliki ponori rijeke Dobre i Mre- 
žnice, kao i sam tunel na gradilištu Drenovac, koji 
kod velikih voda Dobre biva potpuno potopljen. 
Vrlo brzo, kako opada vodostaj rijeke Dobre, gubi 
se i voda iz tunela. Zbog toga dolazi za vrijeme ve- 
likih voda rijeke Dobre do potpunog prekida rada 
na gradilištu Drenovac, i to pet do šest puta go- 
dišnje, u trajanju od po nekoliko dana. 



SI. 3. Pećina Drenovac 


Čitava ta dionica nalazi se svojim većim dijelom 
u vapnencu II kategorije stijene, osim pojedinih 
partija, pukotina, šupljina i špilja čak i većih di- 
menzija. (Vidi sliku br. 3). Danas, nakon što je ona 
iskopana možemo reći, da je geolog Dr. M. Herak 
dao vrlo pouzdanu geološku sliku, koja nam je 
unaprijed dobro poslužila kao baza za odabiranje 
sistema rada i izbor odgovarajuće mehanizacije za 
iskop ovog tunela. 


III. Radne dionice dovodnog tunela hidroelektrane 
Gojak 

Glavni i kritični objekat ovog postrojenja je do- 
vodni tunel. Dok se forsiranim radom izvrši iskop 
i betoniranje dovodnog tunela, mogu se bez većih 
poteškoća i s dovoljno raspoloživog radnog vre- 
mena dovršiti svi ostali objekti HE Gojak i to: 

Brane s ulaznim uređajima na Sabljacima i Bu- 
ko vniku, vodna komora s kosim tlačnim cijevnim 
vodom i strojarnica s rasklopnicom na gradilištu 
Gojak, i t. d. 

Dovodni tunel HE Gojak od ulaznog uređaja Sa- 
bljaci do vodne komore na Gojaku dug je 9 400 m. 
S obzirom na konfiguraciju terena i geološke uslo- 


ve iskop tunela može se vršiti na pet 
i to: 

gradilište Gavani, smjer Sabljaci, sa 

gradilišta, 

dionicom od 

gradilište Bukovnik, smjer Gavani, sa 

1 044 m 

dionicom od 

gradilište Kopele, smjer Bukovnik, sa 

1 243 m 

dionicom od 

gradilišta Kopele i Drenovac sa dioni- 

1 466 m 

com od 

gradilišta Drenovac i Gojak sa dioni- 

2 050 m 

com od 

gradilište Gojak, smjer vodna komo- 

3 583,17 m 

ra, s dionicom od 

13,83 m 


Ukupno: 9 400 m 


Iz ovog pregleda vidi se, da je dionica Dreno- 
vac — Gojak najduža (3 583,17 m), pa prema tome 
s obzirom na rok izgradnje i najkritičnija. Zbog 
toga je građevno poduzeće »Hidroelektra« posvetilo 
najviše brige organizaciji rada i mehaniziran ju te 
dionice. Rad na njoj je i najbolje organiziran u 
odnosu na ostale dionice; tu su polučeni dosada 
najbolji radni uspjesi. Stoga će taj rad ovdje i biti 
prikazan. 

IV. Predviđeni rok iskopa dovodnog tunela dionice 
Drenovac — Gojak 

Licitacijom dovodnog tunela HE Gojak, koja je 
održana krajem god. 1953, utvrđen je rok početka 
izbijanja samog dovodnog tunela dionice Gojak — 
Drenovac sa 1 XII 1953, a dovršetka sa 31 X 1955. 
Prema tome, tu tunelsku dionicu od 3 583,17 m tre- 
balo je iskopati za 23 mjeseca, t. j. u prosjeku sa 
156,40 m mjesečno ili sa cca 6,23 m dnevno sa dva 
smjera, iz Drenovca i Gojaka. 

Projektom je predviđen kružni profil tunela či- 
stog otvora promjera 4,50 m, sa debljinom obloge 
tunela (za II kategoriju materijala) od 30 cm, t. j. 
s ukupnim promjerom izbijanja 5,10 m i profilom 
izbijanja od 21 m 2 . 

V. Organizacija pomoćnih okana gradilišta 
Gojak i Drenovac 

Organizaciju rada postavili smo ovako: 

S obzirom na konfiguraciju terena, napad na 
dionicu Drenovac — Gojak izvršen je sa dva po- 
moćna okna, i to: 

— na gradilištu Drenovac sa silaznim pomoćnim 
oknom (niskopom) potkovastog profila dužine 
110 m (78 m u padu od 18% i 32 m u horizontali), 

— na gradilištu Gojak s pomoćnim oknom dužine 
185 m u horizontali istog poprečnog presjeka 
kao i Drenovac. (Vidi sliku br. 4). 



SI. 4. Pomoćno okno Drenovac 


Kroz jedno i drugo pomoćno okno postavljen je 
dvostruki kolosjek, zbog bržeg manevra kompozi- 
cija iz tunela do deponija. Na prelazu pomoćnog 
okna u dovodni tunel na gradilištu Drenovac izgra- 
đena je ranžirna stanica, za prevrstavanje kompo- 
zicija sa horizontale u tunelu na izvlačnicu pomoć- 
nog okna ili obratno, i to za svaki smjer iskopa po- 
sebno. (VMi sliku br. 5). 



SI. 5. Ranžirna stanica Drenovac 


Za iskop dovodnog tunela te dionice postavljene 
su ove instalacije: 

Na gradilištu Gojak 

Za snabdijevanje komprimiranim zrakom svih 
strojeva, koji rade u tunelu, postavljena su dva 
kompresora »Mattel« tipa M08, sa po 16 m 3 zraka u 


minuti, učina 88 kW svaki. Ta kompresorska sta- 
nica služi također i za iskop kosog rova i vodne 
komore. 

Cijevni vod za komprimirani zrak sastavljen je 
od cijevi 0 156 mm sa jednostavnim »Gibaut« spoj- 
nicama. On vodi od kompresora preko zračnog re- 
zervoara postavljenog odmah uz kompresorsku sta- 
nicu kroz pomoćno okno do početka dovodnog tu- 
nela, gdje je instaliran još jedan zračni rezervoar. 
Odavde se cijevni vod nastavlja do čela iskopa tu- 
nela. Na svakih 200 m tunela ugrađeni su u cijevni 
vod kondenzacioni lonci. 

Tako je ostvaren konstantan pritisak zraka na 
pneumatskim bušilicama i spriječeno ulaženje kon- 
denzirane vode u pneumatske bušilice na čelu is- 
kopa. 

Voda za ispiranje pneumatskih bušilica bušaćeg 
stroja »Jumbo« dovedena je do čela iskopa tunela 
cijevima, od 2,5” 0 , i to iz gradilišnog rezervoara. 
Pritisak vode na čelu iskopa iznosi do 4 atm. 

Za provjetravanje iskopa tunela služe 4 venti- 
latora izvedbe »Ventilator« Zagreb, kapaciteta 
25 000 m 3 /sat po ventilatoru, s tlakom H = 200 mm 
vodenog stupa. Pogon se vrši elektromotorima 24 
kW, direktno spojenima s rotorom ventilatora. Ven- 
tilatori su međusobno spojeni na serijski vod s mo- 
gućnošću tlačenja zraka u tunel i isisavanja iz tu- 
nela. Ventilacioni cijevni vod sastavljen je od li- 
menih cijevi 0 900 mm, dužine 4 m, međusobno 
spojenih s flanšama i obješenih na svod tunela. 

Čitav tunel osvijetljen je električnom rasvjetom 
napona 220 V. Na svakih 30 m dolazi jedno ra- 
svjetno mjesto jačine 60 W. Samo čelo iskopa osvi- 
jetljeno je specijalnim pokretnim reflektorima za 
struju od 24 V. 

Veza između radnog mjesta u tunelu (čela) i 
kompresorske kao i ventilacione stanice obezbije- 
đena je s trostrukim uređajima, i to: električnim 
signalnim zvoncima, električnim svjetlosnim signa- 
lima i telefonskom linijom. 

Neposredno ispred ulaza u pomoćno okno po- 
stavljena je mala radionica za potrebe tunela 
s odjeljenjem za izradu dlijeta za bušenje pomoću 
pneumatske kovačnice sistema »Climax-Drill« 
(utrošak komprimiranog zraka 2,3 m 3 /min.) i peći 
za žarenje dlijeta izvedbe »Mattel«, ložene plin- 
skim uljem. Utrošak komprimiranog zraka za po- 
gon ove peći iznosi 0,5 do 1 m 3 /min., a plinskog 
ulja 10 do 14 kg na sat. 

U istoj zgradi nalazi se odjeljenje za pregled, 
čišćenje, podmazivanje i popravljanje pneumatskih 
bušilica. Tu se primaju pneumatske bušilice, koje 
su radile u prvoj smjeni, i predaju ispravne i pod- 
mazane bušilice za rad radnicima nove smjene. 

Jednostruki kolosjek težine 12 kg/m pričvršćen 
je na drvenim pragovima s mimoilaznicama na 
svakih 500 m tunela i neposredno iza čela iskopa. 
Skretnice, na željeznim pragovima, izrađene su u 
željezničkoj radionici Zagreb. 

Sve te instalacije napajaju se iz posebne trafo- 
stanice učina 270 KW (340 kVA). Ukupna instali- 

rana snaga motora za pogon tog radnog mjesta 
s osvjetljenjem gradilišta iznosi oko 290 KW. (Vidi 
sliku br. 6). 

Na gradilištu Drenovac 

Gradilište Drenovac ima iste instalacije kao i 
gradilište Gojak, s ovim razlikama: 

Ventilatori su grupirani u dvije grupe sa po dva 
ventilatora; svaka radi samo za jednu od dviju 
dionica. 

Dva vitla za izvlačenje punih i spuštanje pra- 
znih kompozicija iz tunela i u tunel za svaki smjer 


zračna utovarna lopata »Eimco« 21 s konveje- 
rom i uređajem za izmjenu vagona, te svim re- 
zervnim dijelovima za utovar otkopanog ma- 
terijala u tunelu, 

dvije lokomotive na zračni pogon za ranžiranje 
kompozicija u tunelu, 

dvije Diesel lokomotive za vuču kompozicije u 
tunelu i za transport na deponiju, 

SI. 6. Situacija gradilišta Gojak 


po 1 vitlo. Vitlo je izrade Strojna tovarna Trbovlje 
s jednim bubnjem 0 500 mm vučne sile od 10 000 
kg, s brzinom od 0,5 m/sek. i 0 užeta od 28 mm. 
Elektromotor je učina 60 kW i 930 o/min. s kon- 
trolnim uputnikom. 

Sve te instalacije napajaju se iz posebne trafo- 
stanice učina 320 kW. Ukupna instalirana snaga 
motora s osvjetljenjem za pogon ovog radnog mje- 
sta iznosi oko 300 kW. 

\ 

VI. Tunelska mehanizacija 

Osim opisanih stabilnih instalacija, koje su iz- 
vršene kako su bile i predviđene u našem pro- 
jektu organizacije građenja, ostala mehanizacija 
bila je, zasebno za svako radno mjesto, ovako pred- 
viđena: 

— bušači stroj »Jumbo« sa 5 lafeta, sa svim rezer- 
vnim dijelovima, kao i svrdlima sa »Vidia« kru- 
nama za bušenje minskih bušotina u tunelu, 


— specijalni tunelski vagoneti sadržine minimum 
2 m 3 za transport materijala iz tunela i 

— pneumatske bušilice s ispiranjem sa vodom i 
podupiračem za bušenje minskih bušotina. 

Kako poduzeće nije moglo dobiti novčana sred- 
stva za uvoz svega što je opisano, morale su se iz- 
vršiti izmjene, pa je rad izveden pomoću ove 
opreme: 

— bušači stroj tipa »Jumbo« s 3 lafete — bušač 
tipa »Meudon* SPI 28 kg težine, s utroškom zra- 
ka 3,2 m 3 /min. po svakom bušaču, svrdlima 0 
25,4 mm, 0 bušotine 33 mm s mogućnošću duži- 
ne bušenja 3 do 3,5 m i visinom bušenja (od poda 
tunela) do 3,20 m. Svrdla su sa sječivima bez 

»Vidia« kruna, izrađena u pneumatskoj kovač- 
nici na gradilištu. Uspjeli smo nabaviti samo 
malu količinu svrdala za bušenje s krunama od 
»Vidia« čelika, i to samo s jednim sječivom du- 
žine 2,40 m za maksimalno bušenje do 2 m. 

— Utovarna lopata tipa »Eimco« 21, sa sadržinom 
lopate 100 1 (utrošak zraka 8 — 9 m 3 /min. kod pri- 
tiska od 6 kg/cm 2 ), bez konvejera, uređaja za 
izmjenu vagona, kao i rezervnih dijelova. 

— Ranžirna Diesel lokomotiva »Hudson« od 21 KS 
i 3 200 kg težine, i dvije »Hudson« lokomotive od 
50 KS, težine 8 200 kg za izvlačenje na deponiju. 
Na gradilištu Drenovac rarižiranje u čelu tunela 
vršilo se »Hudson« lokomotivom istog tipa kao 
na gradilištu Gojak, dok se transport kroz tunel 
do uzvlačnice vršio Diesel lokomotivom »Jung« 
težine 11 t i Diesel lokomotivom »Đ. Đaković« 
— » Jembach« od 20 KS i težine 4 000 kg. Od 
uzvlačnice do deponije transport se vršio par- 
nom lokomotivom »DD«. (Vidi sliku br. 7). 



SI. 7. Vlak iz tunela 


Te lokomotive dale su uglavnom već prije grad- 
nje HE Gojak velik doprinos na izgradnji HE »N. 
Tesla«. Nove lokomotive, naročito zračne, nismo 
uspjeli nabaviti iz inozemstva. 

— Za transport materijala iz tunela upotrebljeni su 
kip-vagoneti »DD«, izrađeni specijalno za uto- 
var sa velikim bagerima na brani Lokvarka. 

Ti vagoneti morali su se preinačiti za utovar 
»Eimco« lopatom, pa im je zapremina smanjena na 
1,1 m 3 . 

Rušenje u tunelu onih partija, koje »Jumbo« 
zbog svoje konstrukcije ne može bušiti, vršilo se 
pneumatskim bušilicama izrade željezare Ravne, 
tipa RK 18, sa 1900 udaraca u minuti i utroškom 
zraka 2,4 m 3 /min., bez ispiranja vodom. 

Iz dosadašnjeg se izlaganja vidi, da je poduzeće 
»Hidroelektra« dobro poznavalo zadatak i predvi- 
djelo odgovarajuću mehanizaciju, ali zbog objek- 
tivnih razloga ono nije uspjelo da je potpuno na- 
bavi. Poduzeće je organiziralo rad i prišlo izbijanju 
ove tunelske dionice vlastitim snagama, mjesto 
s kompletnom novom mehanizacijom. 

VII. Metode rada iskopa tunela dionice 
Drenovac — Go j ak 

Organizacija i metoda rada za izbijanje tunela 
ove dionice doživjele su bitne izmjene od samog 
početka rada, jer se tražilo što bolje napredovanje 
i što veća ekonomija. 


a) Iskop tunela metodom tjemenog 
prosjeka 

Prvobitno je organizacija rada na iskopu ovog 
tunela orijentirana na dobavljenu mehanizaciju i 
uvozni brizantni eksploziv. Usvojen je bio iskop 
tunela metodom tjemenog prosjeka (potkop i pro- 
širenje). U tu svrhu odabrali smo trapezni potkop 
od cc 10 m 2 površine, visine 3,20 m (tu visinu diri- 
girali su »Eimco« i »Jumbo«). 

Na udaljenosti od 50 — 70 m iza potkopa vršilo se 
proširenje kalote sa cca 7 m 2 ; zbog preostale male 
visine od svega 1,90 m između vrha potkopa i vrha 
iskopa kalote morala se primijeniti metoda tjeme- 
nog prosjeka. Unutar potkopa postavljena je jaka 
podgrada, koja treba da izdrži udare od eksplozije 
i težinu materijala iz izbijanja kalote, s koje se 
putem sipače utovaruje u vagonete. (Vidi sliku 
br. 8). 



Takova organizacija diktirala je rad na tri rad- 
na mjesta istodobno, što nam je nametnulo rješa- 
vanje dvaju problema: 

1. istodobni transport materijala iz iskopa pot- 
kopa, proširenja kalote i proširenja oporaca, 

2. ventilacija potkopa, imajući u vidu, da se 
moglo doći sa instalacijom zračnih cijevi 0 
900 mm samo do proširenja. 

Budući da su ta dva pitanja samo dio onih pro- 
blema, koji su kasnije nastali, to ih sada ne ćemo 
posebno tretirati. 

Da bi se održao rok dovršenja izbijanja tunela, 
trebalo je postići prosječno dnevno napredovanje 
od 8,00 m u materijalu II. kategorije. Prema izvr- 
šenim pokusima proces rada u potkopu izgledao je 
ovako: 


priprema pred portalom i ulaz smjene 

10 

min. 

priprema za rad pred čelom 

utovar materijala utovarivačem »Eimco« 

utovar: 28 vagona a 1,5 min. =42 min,. 

5 

>> 

izmjena 28 vag. a 2 min. =56 „ 

otprema »Eimca« te doprema i namje- 

98 

»> 

štanje »Jumba« 
bušenje »Jumbom« 

36 buš. X 2,00 m = 72,00^m 

15 


(4,27m na 1 laf.) 

100 

>> 

punjenje mina i narezivanje štapina 

30 

>> 

rasprema i zaštita instalacija na čelu 

10 

>> 

ventilacija 

40 

> j 

izlaz smjene 

10 

>> 

razni sitni zastoji 

12 


Ukupno 

330 

min. 

ili 5,5 sati, dakle dovoljno vremena za rad u 4 
smjene uz napredovanje od 2,00 m u smjeni, koja 
traje 6 sati, što ukupno iznosi 8,00 m dnevno. 
Međutim, kod stalnog pogona naišli smo na razne 
zapreke, koje su znatno izmijenile naše pretpostav- 
ke. Te su zapreke bile: 

1. Kod pokusa upotrebljavali smo za izbijanje 
tunela visoko brizantni uvozni eksploziv »Alpinit 
100« s brzinom razlaganja od 7 300 m/sek., na koji 
smo se tada potpuno orijentirali s obzirom na mo- 
mentano povoljne uvozne uslove. Praksa je potvr- 
dila teoriju, da je moguće izbijanje brizantnim 
eksplozivima dubina 2 /s D profila, u našem slučaju, 
1,80 do 2,00 m. Za taj slučaj upotrebljene su para- 
lelne mine, koje najbolje odgovaraju radu sa bu- 
šačim strojem »Jumbo«, s kojim se postiže najmanja 
suma dužine mina na m 3 iskopa. Odustali smo, 
prema tome, od piramidalnih zalomnih mina i pri- 
mjenjivali smo kanadski paralelni sistem, nje- 
mački spiralni sistem ili švicarski križni sistem 
zaloma. Ostale mine bušene su prema čvrstoći sti- 
jene paralelno oko zaloma (vidi sliku br. 9). Utro- 


roku od 40 minuta; ono je trajalo 60 do 90, pa čak 
i do 120 minuta. Dovršenje ciklusa od 6 sati me- 
todom potkopa i proširenja dolazilo je u pitanje. 

3. Rezerva od cca 30 minuta, koja je u ciklusu 
iskopa potkopa bila predviđena za eventualne kva 
rove ili smetnje u proširenju, već je utrošena na 
ventilaciju, pa nije ništa preostalo za izmjenu i 
pojačanje uništene podgrade, za čišćenje kolosjeka 
od provaljenog materijala, za iskliznuća lokomo- 
tiva, vagoneta i t. d. 

4. Taj sistem nije pokazivao ni ekonomske 
prednosti. Prvo zato, što smo zbog nedostatka bri- 
zantnih eksploziva povećali broj mina, a time 
vrijeme bušenja, i dobili veliki utrošak eksploziva 
od 2,60 do 3 kg po m 3 stijene. Drugo zato, što se 
podgrada u proširenju mogla upotrebiti najviše 4 
puta. To je, s obzirom na malu kvadraturu kalote 
(od cca 7 m 2 ), iznosilo oko 0,035 m 3 građe po m 3 
iskopa, što je vrlo neekonomično. Treće zato, što 
su se neminovno uništavale ventilacione cijevi 
0 400 mm u području proširenja i što je uzdrža- 
vanje instalacije zahtijevalo velike troškove. 



SI. 9. Sistemi zaloma 


šak eksploziva za zalomne mine računat je po 
Laresu, a iznosio je 2,10 — 2,40 kg »Alpinita« po 
bušotini, za 4 križne bušotine u kanadskom zalo- 
mu, dok se srednja bušotina punila sa 0,50 — 0,70 
kg, zbog izbacivanja materijala iz lijevka. Prosjek 
utroška eksploziva za čitavo otpucavanje zajedno 
sa zalomnim minama iznosio je 2,50 kg »Alpinita« 
na m 3 iskopa. 

Visoki uvozni faktor za eksploziv onemogućio 
nam je daljnju upotrebu »Alpinita«, pa smo morali 
upotrebiti domaći eksploziv »Amonal«, s brzinom 
razlaganja jedva 4 200 m/sek. S »Amonalom« dobili 
smo u našem vrlo tvrdom vapnencu izbijanja od 
najviše 1,20 m u jednom: otpucavanju, i zbog toga 
dnevno napredovanje pada od postignutih 8,00 m 
na 4,50 m na dan, 

2. Dovod svježeg zraka instaliran je cijevima 
0 900 mm. S tim profilom nije se moglo u potkop 
kroz proširenje, pa se prije proširenja iz profila 
0 900 mm prešlo na promjer cijevi 400 mm. Takva 
ventilacija nije omogućavala zračenje potkopa u 


U takvim uslovima upotreba bušača »Jumbo« 
bila je iluzorna, jer se jednako napredovanje može 
postići i klasičnim sistemom rada. Petmjesečni 
prosjek tog sistema rada iznosio je 2,45 m potkopa 
s proširenjem na dan. Isto tako došli smo do za- 
ključka, da ni upotreba brizantnijih eksploziva uz 
»Jumbo«, s obzirom na prednje okolnosti, ne rje- 
šava problem, pa smo bili prisiljeni na preorijen- 
taciju rada. 

b) Iskop tunela punim profilom 
metodom »Foršlica i oporaca« 

Budući da smo imali bušaći stroj »Jumbo« samo 
s tri lafete uz mogućnost bušenja samo do 3,20 m 
visine, nije bilo moguće bušenje čitavog profila 
odjednom. Zbog toga smo se u početku orijentirali 
na sistem potkopa i proširenja, pa smo morali pri- 
bjeći kombinaciji standardne i nove mehanizacije. 
Zapravo smo se nalazili pred problemom: kako 
pronaći efikasan sistem rada, koji će nam omogu- 
ćiti što veće napredovanje uz što veće angažiranje 

raspoložive mehanizacije, t. j. »Eimca« i »Jumba«, 
što kod ranijeg sistema nije uspjelo. »Eimco« je 
tovario samo 46°/o iskopanog materijala (ostalo se 
vršilo ručno ili kroz sipače), a »Jumbo« uopće u 
tim uslovima nije bio efikasan. Zato smo se od- 
lučili na sistem etažnog otkopavanja u kaloti i 


dobili u ograničenim količinama nešto prije pro- 
boja, postigli smo dnevna napredovanja do 9,00 m. 

Evo pregleda radnog ciklusa u jednoj smjeni od 
8 sati s ekplozivom »Gelatin Donaryt-2«, uz uda- 
ljenost skretnica 40 m, kod postignutog dnevnog 
napredovanja od 8,50 m. 



oporcima, t. j. »Jumbu« smo dali čitavo područje 
u profilu izbijanja, koje on može s obzirom na 
svoje dimenzije zahvatiti, kod čega dubina bušenja 
više nije dolazila u pitanje. Utovarivač »Eimco« 
tovario je cijeli materijal. Gornji dio profila, dakle 
kalotu od cca 7 m 2 , bušili smo kao »foršlic« stan- 
dardnim pneumatskim bušilicama (kasnije s podu- 
piračima) uz dva otpucavanja u smjeni, a preostali 
dio profila bušačim strojem »Jumbo« u jednom 
otpucavanju. (Vidi slike br. 10 i 11). 

Produženjem cijevi ventilacije 0 900 mm do 
blizu čela iskopa skraćeno je vrijeme zračenja na- 
kon prvog pucanja u »foršlicu« na 15 — 20 minuta, 
što nije ugrožavalo ostali ciklus smjena. Takav 
način rada omogućio nam je uz upotrebu domaćeg 
eksploziva »Amonal«, da napredujemo cca 5 m pro- 
sječno dnevno u punom profilu od 21 m 2 . 

Tim sistemom pomjerili smo zalomne mine, koje 
načelno dolaze u sredinu profila iskopa, u »foršlic«, 
t. j. tamo gdje je uklještenost stijene najveća i 
efekat otvaranja mina najmanji. Tome se nije 
moglo izbjeći, jer nam je upravo takav sistem 
omogućio efikasniji rad i »Jumba« i »Eimca«. Sva- 
kako bi se taj problem lakše riješio »Jumbom« sa 
5 lafeta, koji obuhvata čitav profil, ili bušačom po- 
kretnom skelom, no bez toga je ovo za nas bio 
jedan od mogućih izlaza. 

Poslije smo uspjeli dobaviti novi domaći eksplo- 
ziv »Vitezit-40« s brzinom razlaganja 6 100 m/sec. 
Taj eksploziv upotrebljavali smo samo za izbijanje 
»foršlica«, pa su se dnevna napredovanja ustalila 
na cca 6,50 m. Upotrebom eksploziva »Gelatin Do- 
naryt-2« (brzina razlaganja 6 200 m/sec), koji smo 


priprema alata i ulaz smjene u tunel na 
na 2 400 m lokomotivom koja vozi 
8 km/sat 20 min. 

priprema za rad pred čelom 2 „ 



SI, 11. Bušenje metodom »pređusjeka i oporaca« 

utovar materijala 61 m 3 stijene 
61 m 3 X 0,85 = 72 vagona 
(utovar 98’ izmjena 121’) 
zastoj kod utovara, zbog produženja ko- 
los jeka 

odlazak smjene u sklonište i povratak, 
zbog prvog pucanja u »foršlicu« 
ventilacija i prvo pucanje u »foršlicu« 
odvoz »Eimca« i dovoz »Jumba« sa svim 
priključcima 
bušenje »Jumbom« 
demontaža i odvoz »Jumba« 
ispuhivanje bušotina zrakom (od vode) 
punjenje bušotina eksplozivom 
narezivanje štapina 
spremanje alata i zaštita cijevi 
izlazak smjene 


219 min. 


11 


>> 


10 

20 






15 

71 

5 

7 

35 

5 

5 

20 


>> 


>> 


Ukupno: 445 min. 


ili 7,25 sati, što u procentu po fazama rada iznosi: 
ulaz i izlaz smjene 40 min. 9% 
pripreme, dovoz i odvoz strojeva 27 min. 6°/o 
bušenje mina 71 min. 16% 
utovar materijala 219 min. 49% 
punjenje mina i pripremanje za pucanje 47 min. 
10,5% 

zastoj u radu 11 min. 2,5% 

prekid rada zbog pucanja u foršlicu 30 min. 7%. 


Treba još napomenuti nešto o vremenu utovara, 
bušenja sa »Jumbom«, i o utrošku eksploziva. 

Kako nismo mogli nabaviti konvejer za utovar 
vagona, kao ni uređaj za izmjenu vagoneta u čelu 
iskopa, a raspolagali samo vagonima sadržine 0,85 
m 3 srasle stijene, morali smo ranžirati veliki broj 
vagona uz veliko izgubljeno vrijeme. Izmjena se 
vršila ručnim doguravanjem i odguravanjem do 
skretnice. Udaljenost skretnice mijenjala se tokom 
tjedna prema napredovanju u tunelu, jer se skret- 
nica svake nedjelje prebacivala do čela potkopa. 
S gore navedenom udaljenosti skretnice od 40 m 
treba za utovar i izmjenu po jednom vagonu: 
za utovar (98 min.: 72 vag.) 1 min. 21 sek. 

za izmjenu (121 min.: 72 vag.) 1 min. 40 sek. 

Bušači stroj »Jumbo« izrađuje kroz naprijed 
navedeno vrijeme 17 bušotina u ukupnoj dužini 
55,3 m. Treba napomenuti, da se »Vidia« svrdlima 
buši do dubine od 2,00 m, pa se zatim vrši izmjena 
na obična svrdla, koja buše do dubine od 3,00 ili 
3,50 m. Prema tome moramo vrijeme bušenja po- 
dijeliti na bušenje i na izmjenu svrdala i premje- 
štanje lafeta. Ukupno vrijeme bušenja iznosi 71’, 
pa dobivamo, da je utrošeno vrijeme za bušenje: 
(71 min. : 55,3 m) '= 3 min. 51 sek./m mine, 

odnosno za samo bušenje 

(56 min. 10 sek. : 55,3 m) 3 „ 3 „ /m mine, 

pri čemu je brzina bušenja s »Vidia« svrdlima u 
prosjeku 1 min. i 3 sek. za 1 m mine, a brzina bu- 
šenja s običnim svrdlima 2 min. na 1 m mine. 


Za izmjenu svrdala i premještaj lafeta 
(14 min. 50 sek. : 55,3) 48 sek./m mine 

Profil koji otpada za bušenje »Jumbom« iznosi 
14 mr, pa treba 

(55,30 m : 40,60 m 3 ) = 1,36 m minske bušotine na m 3 
stijene. 


Kako smo već napomenuli, utrošak eksploziva 
(visoko brizantni) u potkopu iznosio je 2,50 kg po 
m 3 srasle stijene, a u proširenju za kalotu 1,40 kg, 
za oporce 1,20 kg na m 3 . 

Sumirajući, imali smo utrošak u potkopu i pro- 
širenju: 

2,50 X 10 m 2 = 25,00 kg »Alpinita« 

1,40 X 7 m 2 = 9,08 kg »Amonala« 

1,02 X 4 m 2 = 4,80 kg »Amonala« 

39,60 : 21 1,88 kg/m 3 

Kod metode iskopa tunela »foršlicom« i »opor- 
cima«, utrošak eksploziva iznosio je: 

Za slučaj kada se radilo u »foršlicu« s brizant- 
nim eksplozivom »Vitezit-40« a u oporcima s »Amo- 
nalom« (napredovanje 6,5 m/dan): 

u foršlicu 2,74 kg/m 3 stijene, 

u oporcima 1,13 kg/m 3 stijene, 

ili za čitav profil 1,72 kg/m 3 stijene, 

uz upotrebu »Gelatin Donaryt-2« (napredovanje 
8,5 m/dan): 

u foršlicu 2,98 kg/m 3 stijene, 

u oporcima 1,29 kg/m 3 stijene, 

ili za čitav profil 1,88 kg/m 3 stijene. 

Prema iskustvima u inozemstvu iznosi utrošak 
u istim, materijalima od 1,70 do 1,80 kg/m 3 . 

Na kraju ove usporedbe treba još uzeti u obzir 
i radnu snagu za jedan i drugi sistem rada. U si- 
stemu potkopa i proširenja prosječno je utrošeno 
za bušenje i utovar 2,85 sati po m 3 stijene, dok je 
kod sistema »foršlica« i »oporaca« kod napredova- 
nja od 8,50 m utrošeno 1,40 sati po m 3 , dakle 50%, 
a kod napredovanja od 6,50 m 1,95 sati po m 3 
stijene, dakle oko 68,5%. 

c) Usporedba s inozemnim 
gradilištem 

Iznijet ćemo usporedbu naših rezultata s poda- 
cima dobro uređenog tunelskog gradilišta, gradnje 
HE Somplago na području sliva rijeke Tagliamento 
u sjevernoj Italiji, koju smo posjetili prošle godine. 

Profil iskopa tunela na tom gradilištu sličan je 
našem — kompaktna stijena bez većih pukotina — 
pa se i postignuti rezultati mogu uspoređivati, jer 
su uvjeti vrlo slični. 

Na gradilištu u Italiji radilo se s ovom mehani- 
zacijom: 

— specijalna pokretna skela sa dva poda, sa 7 
pneumatskih bušača, težine 22 kg, s ispiranjem 
na vodu i podupiračima za bušenje, 

— utovaračem »Salzgitter 40«, sadržine lopate oko 
400 1. 


1956-2 


GRAĐEVINAR 


Strana 57 


— vagoneti specijalni tunelski sadržine 2,00 m 3 , 
koliko je potrebno za utovar otkopa jednog 
pucanja, 

— specijalnim uređajem za izmjenu vagona, 

— dvije kolomotive na akumulatorske baterije, 
s vučnom snagom za 25 vagoneta, t. j. čitavo 
jedno otpucavanje. 

Radni proces odvijao se u grubim crtama ovako: 


Bušenje minskih bušotina 

70 

min. 

Punjenje i paljenje mina 

30 

min. 

Ventilacija 

30 

min. 

Utovar materijala 

90 

min. 

Pripreme i razni zastoji 

20 

min. 


Ukupno: 240 min., t. j. 

čitav ciklus trajao je 4 sata, s rezultatom od 2,00 
napretka ili 4,00 m u smjeni, što iznosi 12,00 m na 
dan. 

Naš radni proces bio je: 

Bušenje minskih bušotina 71 min. 

Punjenje i paljenje mina 47 min. 

Ventilacija 30 min. 

Utovar materijala 219 min. 

Pripreme, ulaz i izlaz smjena 
i ostalo, s uklanjanjem i 
ventilacijom zbog prvog pu- 
canja u foršlicu 78 min. 

Ukupno: 445 min., t. j. 

7,25 sati ili okruglo 8 sati. Za tih 8 sati napredo- 
vanje iznosi 2,83 m ili za 24 sata 8,50 m. 

Ako usporedimo ta dva radna procesa, vidimo 
ovo: 

1. Pokretna skela za bušenje omogućuje buše- 
nje punog profila odjednom, što naš bušači stroj 
»Jumbo« ne dozvoljava. Zbog toga moramo raditi 
sa dvije faze bušenja. U Italiji trošilo se 70 min. 
za bušenje za 2,00 m napretka tunela, dok mi tro- 
šimo 71 min. za 2,83 m tunela. Naš način rada u 
dvije faze naročito povećava utrošak radnog vre- 
mena za pripremu i raspremu, kao i razne druge 
zastoje. 

Vrijeme bušenja kod nas iznosi 24 min. po 1 m 
tunela, a u Italiji 35 min. po 1 m tunela, iz čega 
se vidi, da je kod nas samo vrijeme bušenja kraće. 

2. Utovar, kod njih traje svega 45 min. po 1 m 
tunela, a kod nas 75 min. ili 66% više. Kada bi se 
kompletirala mehanizacija našeg utovara konve- 
jerom i uređajem za izmjenu vagona, vrijeme uto- 
vara smanjilo bi se za napredovanje od 2,83 m u 
smjeni od 219 na 130 min. 

Prema tome, ušteda samo na utovaru iznosila 
bi u jednoj smjeni 89 min. ili 4,50 sati u tri smjene. 

Ovo pokazuje, da se kompletiranjem postojeće 
opreme moglo postići znatno bolji rezultat uz 
razmjerno male troškove. 

VIII. Postignuti rezultati rada 

Izbijanje pomoćnog okna Drenovac započeto je 
12 X 1953, a potpuno dovršeno 10 V 1954 god., 
t. j. za 7 mjeseci. 


Izbijanje pomoćnog okna Gojak započeto je 18 
X 1953, a potpuno dovršeno 1 III 1954 god., t. j. 
za 4V2 mjeseca. 

Pomoćno okno Drenovac, iako je kraće od po- 
moćnog okna Gojak, građeno je duže, zbog veoma 
lošeg materijala na većem dijelu okna, što je za- 
htijevalo i veću betonsku oblogu, naročito na 
pnfstoru cijele ranžirne stanice. Kosina okna je 
također u odnosu na horizontalu pomoćnog okna 
Gojak utjecala na sporije napredovanje. 

Ti su radovi vršeni u zimskom i proljetnom pe- 
riodu, uz bitan utjecaj atmosferskih prilika (smr- 
zavanje, procjedna voda i t. d.), na klasičan način 
(pneumatskim bušilicama i ručnim utovarom). 
185 m potpuno dovršenog pomoćnog okna gradi- 
lišta Gojak za 4 i pol mjeseca ili 41,11 m mjesečno 
predstavlja stoga rezultat, koji nas je zadovoljio. 

Na gradilištu Gojak započelo je izbijanje do- 
vodnog tunela u smjeru Drenovac 1 III 1954, a 
na gradilištu Drenovac u smjeru Gojak 10 V 1954 
god. Oba gradilišta nisu, dakle, u isti čas započela 
s radom. Zbog lakše usporedbe možemo pretpo- 
staviti, da su oba gradilišta započela radom 5 IV 
1954 god. Proboj tog tunela izvršen je 19 XI 1955 
god. 

Uzevši kalendarski, ta je dionica iskopana od 
1 III 1954 do 19 XI 1955 god., t. j. za nešto manje 
od 21 mjeseca, s prosječno cca 173 m punog profila 
mjesečno ili 7 m dnevno. 

Ako računamo od 5 IV 1954 god., onda je ta 
dionica od 3 583,17 m iskopana za nešto manje od 
20 mjeseci, t. j. s prosječno cca 185 m mjesečno ili 
7,25 m dnevno punog profila tunelskog iskopa. 

U periodu izbijanja te dionice bilo je 425 radnih 
dana. Tu nisu uzete u obzir nedjelje, poplave tu- 
nela i potpune obustave rada zbog više sile. Prema 
tome, prosječno dnevno napredovanje s obje stra- 
ne, bez obzira na kategorije stijene čitave dionice, 
bila je stvarno 8,40 m. 

Planiran je bio iskop ove dionice za 23 mje- 
seca, a prosječno mjesečno napredovanje sa 156,40 
m. Umjesto predviđenog dnevnog prosjeka od 
6,23 m/dan ostvaren je, dakle, dnevni prosjek od 
8,40 m na dan s obadvije strane zajedno. Pogleda- 
mo li to po gradilištima, vidimo da je od tog općeg 
prosjeka od 8,40 m/dan cjelokupni prosjek gradi- 
lišta Gojak 4,80 m/dan, a gradilišta Drenovac 
3,60 m/dan ili 75% gradilišta Gojak, bez obzira na 
kategorije. 

Jedan od glavnih razloga, da je gradilište Dre- 
novac imalo slabiji rezultat od gradilišta Gojak, 
jeste lošija geološka situacija njegove dionice. Na 
gradilištu Gojak bilo je cca 7% stijena IV. i V. 
kategorije, a na gradilištu Drenovac 22°/o' IV. i V. 
kategorije u odnosu na cjelokupni tunelski iskop. 
Osim toga, izvlačenje kompozicije na Drenovcu 
preko izvlačnog vitla do deponije, teže je nego 
transport materijala iz čela do deponije u hori- 
zontali. 

Ako izbacimo iz usporedbe IV. i V. kategoriju 
stijene (ima je 10,5%), gdje se radi bez moderne 

mehanizacije, na klasičan način, s jačom podgra- 
dom i daleko manjim dnevnim napredovanjem, 
onda proizlazi, da je prosječno dnevno napredo- 
vanje u materijalu II. kategorije bilo 10 m; na 
gradilište Gojak otpada 5,80 m na dan, a na gradi- 
lište Drenovac oko 4,20 m na dan. 

Uspoređujući sada naprijed navedene rezultate, 
vidimo da je tunel ove dionice iskopan: 

prema kalendarskim danima sa prosjekom od 
7,00 m na dan s obje strane, 

prema radnim danima, bez obzira na kategorije 
materijala, s 8,40: m na dan s obje strane. 

Čitava dionica tunela II. kategorije, koje ima 
89,5°/o, prema radnim je danima iskopana s pro- 
sjekom od 10,00 m na dan. 

Ako uzmemo za bazu 100 kalendarski prosjek 
7 m na dan, onda vidimo da je opći prosjek svih 
radnih dana, bez obzira na kategorije, 120, a 
sam prosjek u materijalu II. kategorije svih rad- 
nih dana 140. 

Na osnovu naprijed iznijetih podataka vidi se 
da su pretpostavke s kojima smo ušli u ovaj posao 
realne, pa s obzirom na poteškoće, s kojima se 
borio, naš kolektiv može biti zadovoljan s posti- 
gnutim rezultatom. 

IX. Osnovni preduslovi za uspješan rad 

Za izvršenje postavljenog zadatka trebalo je 
stvoriti potpunu radnu disciplinu radnog kolek- 
tiva. Trebalo je postići, da se on svijesno bori da 
sd tehnološki proces (vozni red) bezuslovno odvija 
onako kako je postavljen, i fo svake minute, do 
konačnog izvršenja. Da bi se to polučilo, morali 
smo riješiti, između ostalog, niz problema. 

Nakon detaljnog upoznavanja radnog kolektiva 
sa zadatkom, primijenjene su vrlo oštre mjere 
proti svakom pojedincu, koji bi narušavao radnu 
disciplinu. Neopravdani izostanak s posla, samo- 
volja pojedinaca, bili su problemi, kojima su kako 
rukovodstva gradilišta tako i sve organizacije po- 
svetile posebnu pažnju. Uspjeh nije izostao. 

Rad na gradilištu, na samom radnom mjestu, 
morao je biti uzoran. Smjena nije mogla napustiti 
posao a da nije narednoj smjeni ostavila onakav 
red kakav je i primila. U tunelu ne smije biti ni- 
čega što ne služi radu. (Pneumatske bušilice ne 
smiju ležati na zemlji, gumena crijeva, svrdla za 
bušenje, ostatak podgrade i t. d., moraju biti 
uredno složeni). Od poslovođe do radnika, svi su 
snosili posljedice neizvršenja tih mjera. Vodila se 
prilično duga, ali beskompromisna uporna borba, 
jer mnogi naši radnici nisu bili navikli na to. Bilo 
je otpuštanja sa posla, od poslovođa do stručnih 
minera, ali princip je morao pobijediti. Danas je 
vrlo ugodno proći kroz ta radilišta, koja odišu re- 
dom i čistoćom. 

U takvom mehaniziranom radu uspjeh ovisi u 
prvom redu od normalnog funkcioniranja strojeva, 
jer kvar jednog stroja znači u isti čas prekid teh- 
nološkog procesa u tunelu. Prema tome, trebalo je 
voditi svestranu brigu o strojevima. Strojem ne 


može rukovati onaj tko nema odgovarajuće stručne 
kvalifikacije. Strojevi se komisijski i zapisnički 
predaju na rukovanje strojarima ili grupi stroja- 
ra, poduzimlju se najoštrije mjere u slučaju kvara 
stroja, koji su nastali aljkavim čuvanjem i održa- 
vanjem i t. d. Svakodnevno čišćenje, pregled i 
podmazivanje pneumatskih bušilica, bušaćeg stroja 
»Jumbo«, utovarne lopate »Eimco« i t v d. Nije pro- 
šla ni jedna nedjelja, a da nije svaki stroj detaljno 
pregledan, podmazan, popravljen sitni kvar i t. d. 
(Vidi sliku br. 12). 



SI. 12. Pranje strojeva 


Besprijekoran dekoviljski kolosjek je žila kuca- 
vica solidnog transporta iz tunela. Posebna ekipa 
stručnih radnika, koja je stalno ra'dila na postav- 
ljanju i održavanju kolosjeka, jedina je garancija 
za uspjeh. 

Funkcioniranje signalnih i telefonskih uređaja, 
kao i osvjetljenja tunela, redovno je kontrolirano, 
jer svaka izgubljena minuta u tunelu je drago- 
cjena. 

Ovdje treba naročito spomenuti velik urođeni 
skepticizam pojedinih minera i nekih starijih tu- 
nelskih poslovođa prema svim novim metodama 
rada i upotrebi nove mehanizacije. Riječi tu mnogo 
ne pomažu. Samo uspjeh u radu primjenom nove 
mehanizacije i novih metoda rada u stanju je da 
ih razoruža. 

No težak je i naporan put, da se dođe do uspje- 
ha u radu, u kojem oni sami učestvuju a često 
svijesno žele neuspjeh. Izrazite skeptike morali 
smo uklanjati s posla. Kada je probijen led na 
jednom radnom mjestu, više nije bilo takvog pro- 
blema na drugim gradilištima. 

Pokazalo se, da za stimuliranje radnog kolek- 
tiva na veću proizvodnost nije dovoljan samo 
akordni rad minera i šlepera u tunelu. Točno je, 
doduše, da oni nose na svojim leđima glavni i naj- 
teži teret posla, ali oni su samo jedno važno radno 
mjesto u cjelokupnom tehnološkom procesu iskopa 
tunela. Prema tome, svi ostali, koji se ne mogu 
akordirati, nezainteresirani su. Zbog toga je tre- 
balo naći način stimuliranja svih ljudi u tom 

jedinstvenom procesu rada prema težini i važnosti 
radnog mjesta i to sve vezati na mjesečni metarski 
uspjeh napredovanja u iskopu tunela. Takvim prin- 
cipom nagrađivanja mi smo podigli uspjeh u radu 
čak skoro za 100% veći nego ranije. Nitko više 
nije šetao besposlen tunelom; čim je pojedinac, bez 
obzira da li je strojar ili radnik, završio svoj za- 
datak ili je imao malo slobodnog vremena, poma- 
gao je ostalima s jedinim ciljem, da se postigne 
što bolji kolektivni uspjeh, jer je time i njemu kao 
pojedincu zagarantirana bolja zarada. 

X. Organizacija rukovođenja 

U tako kompliciranoj cjelokupnoj problematici 
trebalo je postaviti jasnu organizaciju rukovođenja 
radom, koja će sa što jasnijim kompetencijama 
fiksirati djelokrug rada i ovlasti pojedinca. Na gra- 
dilištu Gojak (slično i na gradilištu Drenovac) 
organizacija rukovođenja bila je ova: 

Rukovodilac gradilišta je glavni tehnički i opći 
rukovodilac svih radilišta, i to: do vodnog tunela, 
vodne komore, kosog rova, strojarnice i t. d. 

Neposredni rukovodilac tunela — u konkre- 
tnom slučaju tehničar (ili inženjer) — objedinjava 
rad svih triju smjena, brine se o obezbeđenju tu- 
nela materijalom unutar gradilišta, garantira 
sprovođenje u život organizacije rada, kakova je 
dogovorena s pretpostavljenim tehničkim ruko- 
vodstvom, vodi svu tehničku dokumentaciju i 
administraciju, priprema sve podatke za obračun 
radnika, vrši sve potrebne fotopreglede; vodi teh- 
ničku evidenciju, koju sistematizira i priprema sa 
svojim primjedbama višem tehničkom rukovod- 
stvu, radi kontrole dosadašnjeg i poboljšanja dalj- 
njeg rada. 

Na osnovu takove evidencije rukovodilac gra- 
dilišta dužan je da poslije svakog mjeseca upo- 
ređuje elemente utroška rada i materijala i da 
poduzima mjere, ukoliko se pokažu gubici. 

Takova tehnička dokumentacija dala nam je 
točne podatke i sve tehničke elemente ovog posla, 


koji će nam biti itekako dragocjeni u budućem 
radu. 

Svaka- smjena ima svog poslovođu. Njegov je 
zadatak da se stara, da ne bude narušen postavlje- 
ni tehnološki proces rada; on garantira izvršenje 
postavljenog smjenskog zadatka. Čitavih 8 sati na- 
lazi se u tunelu, i to tamo gdje se pojavljuju uska 
grla i najvažnije etape radnog procesa. Na pr. na 
pregledu čela iskopa nakon otpucavanja mina, po- 
ložaja, broja i smjera mina, kontroli punjenja i 
čepljenja mina, kontroli funkcioniranja transporta 
i t. d. Vodi najnužniju administraciju o zaradama 
radnika. Poslovođa u nikojem slučaju nije ovla- 
šten mijenjati na svoju ruku utvrđeni proces rada, 
ali ima punu mogućnost i obavezu da daje pri- 
mjedbe za njegovo poboljšanje. 


Iskop dionice tunela Drenovac — Gojak, samo je 
prva faza gradnje hidroelektrane »Gojak«. Nakon 
potpuno dovršenog iskopa prelazi se na betoni- 
ranje tunela. I tu će se primijeniti betonare tipa 
»Johnson«, čelična oplata i pneumatski topovi i t. d. 
Sve te instalacije podignute su već prije proboja 
tunela, i danas se nalaze u probnom pogonu. 

Iz svega što smo u članku prikazali vidi se 
težnja našeg tehničkog kadra, da organizaciju gra- 
đenja podigne na viši tehnički i naučni nivo, kako 
bi se postepeno približili savremenom građevinar- 
stvu u svijetu. Kolektiv gradnje hidroelektrane 
»Gojak«, koji je izrastao iz gradnje HE »Vinodol«, 
vidi postignute uspjehe uspoređujući način gra- 
đenja tunela na HE »Vinodol« i tunela na sadašnjoj 
gradnji HE »Gojak«. 

Potrebni su ipak još veliki napori, jer razvoj 
ne ovisi samo o tehničkom nivou rukovodećeg teh- 
ničkog kadra, nego mnogo i o tehničkom nivou 
radnih ljudi, koji također treba da se što brže 
osposobljavaju i pripremaju za savremenije gra- 
đenje. 

Možda bi svladavanje tih novih metoda rada 
išlo kod nas i brže, da smo se koristili iskustvima 
postignutima dosada u zemlji na sličnim radovima. 


O POTPORNIM ZIDOVIMA KOD CESTA 

Ing. Juraj Šiprak, Zagreb 


Kod cesta u brdovitom i planinskom terenu 
vrlo često ne možemo prijeći pojedine dijelove 
terena nasipom, pa smo prisiljeni da umjesto 
dijela nasipa izvedemo zid. To se uglavnom de- 
šava na strmim dijelovima terena, gdje pokosom 
nasipa ne možemo dohvatiti teren, ili bi nožica 
nasipa zahvatila teren vrlo daleko, pa bi se stvorio 
klin od nasipa, dakle, slabo mjesto, gdje može 
lako doći do rušenja. Upotreba zida dolazi u obzir 
i kod prelaza ceste preko dubokih i strmih uvala, 
gdje bi se eventualno i moglo proći nasipom, ali 
bi bile potrebne vrlo velike količine materijala. 
Kod takovih mjesta je pitanje ekonomnosti, da li 


je jeftinije izvesti zid, nasip ili objekat (viadukt). 
U okviru ovoga članka razmotrit ćemo samo mo- 
gućnosti upotrebe onih tipova potpornih zidova, 
koji su kod nas primjenjivani vrlo rijetko ili još 
uopće nisu primijenjeni. 

Prema svojoj namjeni potporni zidovi su gra- 
đevine, koje podupiru zemljane mase i održavaju 
ih u ravnoteži. Prema materijalu potporni zidovi 
mogu biti uglavnom od kamena, betona, armiranog 
betona i opeke. Prema veznom sredstvu zidovi se 
mogu izvoditi u suho, od kamena ili opeke u ce- 
mentnom mortu, betona i armiranoga betona. Po 
položaju prema cesti oni mogu sezati do krune 

nasipa, ili biti kombinirani s nasipom tako, da je 
zid izveden u nastavku na pokos nasipa. 

Ovdje ćemo razmotriti slučajeve masivnih pot- 
pornih zidova, koji sežu do krune nasipa. 

Upotrebljava se skoro isključivo klasični tip 
masivnog potpornog zida. On svojom težinom odo- 
lijeva potisku mase nasipa i prenosi to opterećenje 
na tlo. Dimenzije takvog potpornog zida zavise o 
materijalu zida, materijalu nasipa, visini zida i 
temeljnom tlu. Do visine od cca 5 m mogu se zi- 
dovi izvoditi u suho, a preko te visine od kamena 
u cementnom mortu, betona ili opeke. Takvi zidovi 
imaju često i velike visine, čak i do 20 metara. To 
su skupi objekti, pa treba njihovu projektiranju 
i izvedbi posvetiti pažnju. 

Takvi masivni potporni zidovi imaju dvije 
osnovne mane: oni imaju veoma velike dimenzije 
(k^d! većih visina), pa treba u njih ugraditi velike 
koiičine materijala i utrošiti mnogo radne snage; 
u drugom redu, oni estetski ne djeluju dobro, jer 
stvaraju velike i puste plohe. Materijal za zidove 
nalazi se skoro redovno na mjestu: kamen ili šlju- 
nak, no oni zahtijevaju znatnu utrošnju cementa 
i stručne radne snage (kod betonskih zidova i 
oplate). 

Kod izbora novijih tipova za zidove nastojali 
smo da eliminiramo njihove osnovne mane t. j. da 
smanjenjem dimenzija uštedimo na materijalu i 
radnoj snazi, pa prema tome i na troškovima iz- 
gradnje, a s druge strane da poboljšamo njihov 
estetski izgled. 

Poboljšanje estetskog izgleda kod normalnog 
»klasičnog« tipa zida može se izvesti na taj način, 
da se površina zida oživi umetanjem rebara. Ta 
rebra nemaju statičke funkcije kao kontrafori; ona 
samo razbijaju monotoniju površine zida, koja se 
oživljava sjenama tih rebara. Kod normalnog tipa 
zida je pokos vanjske površine 5 : 1, kod zidova 
od kamena u cementnom mortu ili od betona. 
Ukoliko na vanjskoj površini zida želimo umetnuti 
rebra, izvodimo to na taj način, da rebrima da- 
jemo nagib pokosa 4 : 1, a samom zidu 6 do 8:1. 
Razmak rebara zavisi od visine zida, a izvodi se 
6 do 8 metara. Širina rebara u kruni je 1 do 1,2 m, 
s pokosom strana 40 : 1. 

Takvi zidovi sa prividnim rebrima predstavlja- 
ju, u stvari, estetski poboljšan klasični tip. Kuba- 
tura tih zidova je nešto manja od kubature zidova 
normalnog tipa, no kako je izvođenje rebara nešto 
skuplje, nema u cijeni skoro nikakove razlike 
između normalnog tipa i ovoga. Takav tip je ko- 
risno upotrebiti na mjestima gdje je zid vidljiv, 
bilo sa ceste, bilo s mora kod obalnih cesta. 

Kod normalnog tipa zid svojom težinom odoli- 
jeva pritisku materijala iza njega i prometnom 
opterećenju. Pritome nastaju u zidu naprezanja, 
no relativno malena prema dopuštenim napreza- 
njima materijala zida. Ako još uzmemo u obzir da 
su dopuštena naprezanja tla relativno malena u 
odnosu na dopuštena naprezanja u zidu, a zbog 
ograničene istake temelja nismo u mogućnosti da 


taj odnos bitno popravimo, vidimo da je, u stvari, 
materijal zida neiskorišten. To neiskorištavanje 
materijala dovodi do neekonomične izgradnje i do 
poskupljenja objekta. Uzevši u obzir da zidovi 
imaju često velike dimenzije i da predstavljaju 
vrlo skup objekt na cesti, treba da ih nastojimo 
projektirati što ekonomičnije, t. j. da bude mate- 
rijal iskorišten s obzirom na opterećenje, a ne samo 
s obzirom na težinu kao kod potpornih zidova 
klasičnog tipa. 

Da bismo mogli materijal tako iskoristiti, mo- 
ramo zid raščlaniti, tako da on ne predstavlja više 
masivnu konstrukciju, nego da pojedini njegovi 
elementi djeluju tako, da je osigurana njegova sta- 
bilnost. 

Kod projektiranja i izvedba brana u hidroteh- 
nici pojavio se već ranije taj problem. Ti su objek- 
ti, istina, daleko veći s obzirom na svoje dimenzije 
nego li zidovi za ceste, no kako je problem u svojoj 
suštini isti, možemo se bez daljnjega koristiti isku- 
stvima koja su stečena na projektiranju i izgrad- 
nji brana u hidrotehnici. Uvjeti opterećenja su 
uglavnom isti: potisak vode kod brana za hidro- 
centrale nadomješten je kod cesta potiskom mate- 
rijala nasipa, uz dodatak prometnog opterećenja. 

Na taj način dolazimo do tipa zida s rebrima 
na koja se prenosi potisak materijala nasipa, te 
do lučnog tipa zida, koji djelovanjem svoda pre- 
nosi potisak na bokove brda. U daljnjem razma- 
tranju objasnit ćemo upotrebu tih tipova zidova 
kod cesta. 

Tom prilikom treba nešto reći o radovima i 
objektima na cestama općenito. 

Uvriježeno je pogrešno mišljenje, da su radovi 
na cestama uglavnom grubi radovi s nekvalifici- 
ranom radnom snagom, gdje treba izvršiti otkope 
i izvesti nasipe, čime je cesta, osim gornjega stroja, 
uglavnom završena. Razvitak prometa na cestama 
doveo je do potrebe izvođenja modernih kolnika, 
gdje se traži kvalitetan rad i materijal. Uporedo 
s kvalitetnim gornjim strojem mora se izvesti i 
kvalitetni donji stroj. Moderni kolnik ne trpi ni- 
kakovih slegavanja, jer ona dovode do uništenja 
kolnika i njegove podloge. Zbog toga treba i donji 
stroj kod cesta (nasipe, usjeke, objekte) izvoditi 
toliko kvalitetno, da ne dođe do većih naknadnih 
slegavanja, što znači, da se mora posvetiti naro- 
čita pažnja izvedbi donjega stroja, ukoliko želimo 
da nam gornji stroj bude trajan i da odgovara po- 
trebama automobilskog saobraćaja. Izvršenje kva- 
litetnog donjeg stroja zahtijeva, međutim, uz ma- 
sovni rad i postizanje kvaliteta, a to je tim teže 
postići, što se ukazuje potreba da se rad s nekvali- 
ficiranom radnom snagom zamijeni radom pomo- 
ću strojeva. Zbog pomanjkanja stručne radne sna- 
ge i strojeva taj prelaz može biti samo postepen, 
ali treba da je konstantan i kontinuiran, kako bi- 
smo mogli i ceste graditi kvalitetnije i ekonomič- 
nije. 

S time u vezi postavlja se i pitanje izgradnje 
zidova kod cesta. Ono što smo ranije smatrali ma- 

sovnim radom (zidovi), treba da pretvorimo u 
kvalitetan rad uz upotrebu strojeva i stručne rad- 
ne snage te uz štednju na materijalu, čime ćemo 
pojeftiniti i ubrzati radove. 

Prema tome treba zamijeniti neekonomične i 
skupe klasične tipove zidova novima, kod kojih 
ćemo uz bitno manju upotrebu materijala postići 
isti efekat, t. j. da zid održi ravnotežu materijala 
nasipa, koji ne možemo izvesti s pokosom na niz- 
brdnoj strani. 

Kod upotrebe zida s rebrima prekida se kon- 
tinuitet zida; na mjestima gdje je taj kontinuitet 
prekinut, zid se nadomještava konstrukcijom, koja 
prenosi potisak materijala na rebra. Ta konstruk- 
cija može da bude gredna ili svodna. Kako gredna 
konstrukcija zahtijeva armaturu, ona je nepri- 
kladna u ovome slučaju, jer se nasip izvodi u isto 
vrijeme s izvedbom rebara i međukonstrukcije, pa 
se nemože čekati na vezanje betona. Stoga je svrsi- 
shodnije upotrebiti svodnu konstrukciju, koja je, 
pored toga, i jeftinija i lakša za izvedbu. Ta svodna 
konstrukcija može se izvoditi od betona, kamena u 
cementnom mortu ili od gotovih betonskih dijelo- 
va. Ukoliko se izvodi od betona, ona zahtijeva 
oplatu, koja ne samo da poskupljuje gradnju nego 
i stvara komplikacije pri izvedbi. Oplata bi tre- 
bala da bude klizna, zbog uštede na materijalu. No 
bilo bi potrebno čekati na vezanje betona, a kako 
se nasip izvodi u isto vrijeme kada i zid, to bi 
čekanje značilo gubitak na vremenu. Kamen je 
također neprikladan za izvedbu tih svodova, jer je 
njihova debljina malena (30 do 35 cm), a obrada 
kamena takovih dimenzija je skupa. Najbolje je 
upotrebiti betonske gotove dijelove, koji se mogu 
izrađivati na gradilištu. Dimenzije tih »opeka« mo- 
raju biti takove, da one nisu preteške, kako bi se 
s njima moglo lako rukovati prilikom ugradbe. 

Kako se rebra i svodovi izvode zajedno s na- 
sipom iza njih, nije potrebna skela za izvedbu re- 
bara. Tim se postizava i bitno niža cijena košta- 
nja u uporedbi s troškovima za viadukt i zid s re- 
brima. Kod visokih viadukata cijenu znatno po- 
visuje izvedba skela, koje se moraju izvesti za iz- 
gradnju stupova. 

Kod ove konstrukcije zida rebra su glavni no- 
silac potiska materijala nasipa. Oblik rebara uvje- 
tovan je potrebom što boljeg paraliziranja djelova- 
nja potiska nasipa. Zbog toga rebra imaju prema 
vanjskoj strani malen nagib (10 : 1), t. j. samo to- 
liki koliki je potreban iz estetskih razloga. Glavni 
nagib rebra dobivaju prema unutra (2,5 : 1). Na taj 
je način smanjeno djelovanje potiska materijala 
nasipa. Dimenzija rebra na čelu zavisi o visini re- 
bra i kreće se od 0,8 m na više, a nagib strana re- 
bara je 40 : 1. Taj je nagib dan ne samo iz estet- 
skih razloga, nego i iz statičkih, iako bi za izvedbu 
bilo jednostavnije da su rebra jednako široka po 
cijeloj visini. 


SI. 1 prikazuje izvedeni zid sa rebrima. Kod 
ovoga zida je širina rebara jednaka na cijeloj vi- 
sini, i to zbog jednostavnosti izvedbe, ali se vidi 
da je to estetski nedostatak. 



SL 1. Potporni zid s rebrima i svodovima 


Kod većih visina rebra imaju velike dimenzije, 
i to naročito po dubini, no kako ona prenose cje- 
lokupni potisak materijala nasipa, koji je kod ve- 
ćih visina znatan, takovom potisku moraju adek- 
vatno odgovarati i dimenzije rebara. Rebra se iz- 
vode od kamena u cementnom mortu ili od betona. 
Ukoliko se izvode od betona, potrebna je oplata, 
koja bi u ovom slučaju morali biti klizna. Osim 
toga treba čekati na vezanje betona, pa se rebro 
ne može opteretiti potiskom materijala, dok beton 
ne veže. Zbog toga se ne bi mogla preporučiti iz- 
vedba od betona u slučaju da u blizini ima kame- 
na prikladnog za gradnju. 

Ukoliko je temelj rebra na pećini, ne treba 
izvoditi zasebne temelje. No ukoliko se naiđe na 
slabije temeljno' tlo, potrebni su zasebni temelji, i 
to od betona. Veličina tih temelja zavisi o dopu- 
štenoj nosivosti tla odn. o visini rebra. 

Razmak rebara može da bude različit, no jasno 
je da treba nastojati da taj razmak bude što veći, 
jer se time gradnja pojeftinjuje. Ukoliko se daje 
veći razmak rebrima ona moraju prenositi veći 
potisak materijala nasipa, te im dimenzije postaju 
znatno veće, pa razmak rebara ne bi smio biti veći 
od 6 metara (od osi do osi rebara). 

Obično zid nema po cijeloj duljini istu visinu. 
Kod prelaza nasipom preko dubokih uvala redo- 
vito je najveća visina zida u sredini. Prema tome 
su i visine pojedinih rebara različite. Treba iz 
estetskih razloga nastojati, da vertikalni svodovi, 
koji daju kontinuitet zidu na vrhu, imaju u svim 
otvorima jednak raspon. Zbog različite debljine 
rebara na vrhu, koja zavisi o njegovoj visini, ne 
može ni razmak rebara u osi biti jednak. Osnovni 
srednji razmak, na pr. 6 metara, povećavat će se 
prema sredini zida, a prema krajevima smanjivati. 

Ovi vertikalni svodovi izvode se također od ka- 
mena, ali od klesanaca, kao svodovi kod viaduka- 
ta, samo su vrlo uski (0,8 m). Oni prenose na rebra 

vertikalno opterećenje nadozida, parapeta i jednog 
dijela pješačke staze (bankine) i jedan dio promet- 
nog opterećenja. Skela za te svodove je jednostav- 
na, jer je raspon malen, a može biti slobodno sto- 
jeća t. j. oslonjena na rebra, kao što se to izvodi 
kod viadukata. Na gornjem kraju zida ostaje izme- 
đu horizontalnih i vertikalnih svodova praznina, 
koju treba zatvoriti armiranom betonskom plo- 
čom, u obliku kružnog odsječka. 

Na prvi pogled je jasno, da je u estetskom po- 
gledu tip zida s rebrima u prednosti prema nor- 
malnom tipu, pa bio ovaj izveden i s prividnim re- 
brima, zbog poboljšanja izgleda. Takav zid je u 
stvari zatvoreni viadukt, a na površnog posmatra- 
ča čini dojam viadukta, koji je, dakako, u estet- 
skom pogledu bolji od zida sa zatvorenom plohom. 
Što se tiče lakoće izvedbe, jasno je, da prednost 
ima normalni tip, jer on predstavlja masovni zi- 
darski rad, prema izvedbi horizontalnih i vertikal- 
nih svodova kod zida sa rebrima. 


si Din 245000, dakako, po cijenama koje su uzete 
u obzir kod ove uporedbe. Sve ovo je računato za 
1 m dužine zida. Nadalje se vidi, da je koštanje 
obaju zidova približno isto kod njegove visine od 
5 m i kod visine od cca 22 m, t. j. da se isplati 
upotrebiti zid s rebrima u granicama od 5 do 22 
metra visine zida. Koštanje zida visine 20 do 22 m 
već je približno jednako koštanju izvedbe viaduk- 
ta; to bi bila gornja granica za izvedbu zida bilo 
kojega tipa. Dakako, bilo bi potrebno, da se ovaj 
odnos još detaljno ispita, t. j. da se uporede tro- 
škovi izgradnje viadukta i zida, kako bi se mogao 
donijeti meritorni zaključak. No ovdje treba na- 
pomenuti ono što je već naprijed rečeno, t. j. da 
zid nema po cijeloj dužini Istu visinu i da kod 
ocjene visine zida treba uzeti neku srednju visinu, 
pa je jasno, da u tom slučaju može maksimalna 
visina prekoračiti ekonomsku granicu (20 do 22 m), 

Tobe/o troškova 




C opso/u/no rozi/to u /roš/rov.'-Vo 
O roz//to /rpš/rovo u °/. 


SI. 3. Komparacija troškova 


Izvršena je analiza troškova izgradnje za oba 
tipa zida kod različitih visina i rezultat je dan u 
grafikonu utroška materijala i grafikonu koštanja 
(si. 2 i 3). Pri uporedbi troškova za zidove od ka- 
mena u cementnom mortu pretpostavljen je kao 
materijal nasipa kamen sa kutem prirodnog po- 
kosa 40°, kut trenja između nasipnog materijala i 
zida 15°, uz maksimalno opterećenje tla od 
4,5 kg/cm 2 . Cijene pojedinih radova uzete su pre- 
ma današnjim prosječnim cijenama kod cesta. 

Iz grafikona se vidi, da je zid s rebrima jeftiniji 
od onoga normalnog tipa, no da je to pojeftinjenje 
za razne visine različito. Prema grafikonu kuba- 
tura zida maksimalna je relativna razlika u kuba- 
turama (46%) kod visine zida od cca 13 metara; 
apsolutna razlika u kubaturi raste sa visinom 
zida. Prema grafikonu troškova je maksimalna re- 
lativna razlika u troškovima kod visine zida od 
cca 12 metara i cca 38%, a maksimalna apsolutna 
razlika kod visine zida od cca 18 metara; ona^zno- 


a da je još uvijek ekonomična upotreba zida. No, 
s druge strane, ovdje nije uzeto u obzir koštanje 
nasipa i propusta, koji skoro redovito dolazi na 
ovim mjestima. 

Prema tome mogli bismo donijeti ovaj z a- 
k 1 j u č a k : 

Kod srednje visine zida do 5 metara ekonomi- 
čan je normalni (klasični) tip zida, a kod ovakove 
visine ne stvaraju se estetski nepovoljne velike 
i puste plohe. Kod srednje visine od 5 do 20 me- 
tara ekonomičniji je tip zida s rebrima. Kao pri- 
mjer mogli bismo navesti, da je kod srednje vi- 
sine od cca 14 metara i dužine od 80 metara, što 
predstavlja normalne dužine i visine zida u teškom 
terenu, razlika u koštanju kod ovih tipova cca 
15 000 000 dinara u korist zida s rebrima. Iz toga 
se vidi, da je ušteda velika, a usto se je postigao i 
bolji estetski izgled zida. 

U slici 4 dana je skica zida s rebrima na mje- 
stu gdje se cestom prelazi preko duboke uvale. 

Treba međutim napomenuti, da se ovakav tip 
zida ne može upotrebiti na svakome mjestu. On je 


od potiska nasipa na bokove. Za upotrebu ove 
vrste zida treba da postoje stanoviti uvjeti: do- 
voljno malen radius zakrivljenosti, da bi zid mo- 
gao da djeluje kao svod, te dobro tlo pod temeljima 


Pogled 


Poprečni presjek (kroz svod) 



ekonomičan, pa prema tome i svrsishodan na mje- 
stima gdje imamo dobro temeljno tlo, jer rebra 
opterećuju tlo koncentrirano, gdje ima u blizini 
kamena za izgradnju, i ako raspolažemo sa struč- 


i na bokovima zida. Kod te vrsti zida njegova vi- 
sina nije u tolikoj mjeri odlučna za dimenzije kao 
kod ostalih tipova, pa je taj tip naročito pogodan 
kod vrlo visokih zidova. 


fio * 1 ** *Y>reč»; pres Je A 



nom radnom snagom, kao na pr. u našim kameni- 
tim krajevima: Lici, Primorju i Dalmaciji. 

Na mjestima gdje cesta u zavoju prelazi preko 
duboke uvale mogao bi se upotrebiti lučni tip zida. 
Takav zid djeluje kao svod i prenosi opterećenja 


Kod lučnih brana u hidrotehnici, mijenja se 
radius zakrivljenosti brane po visini, t. j. na dnu 
je najmanji, a raste prema gore. Ta promjena ra- 
diusa zakrivljenosti po visini stvara izvjesne kom- 
plikacije zbog vitoperih ploha, naročito ako se 

izvodi zid od betona, pa smo pokušali sa zidom, 
koji ima isti radius zakrivljenosti bez obzira na 
visinu. Kod toga smo utvrdili, da kod takovog tipa 
zida cesta mora imati minimalni radius od cca 50 
metara. Ako je radius veći, sile potiska na dnu 
zida na bokove prelaze dopušteno opterećenje na 
kameno tlo. Prema tome, zid sa konstantnim ra- 
diusom zakrivljenosti mogao bi se upotrebiti samo 
kod radiusa ceste manjeg od 50 m. Takovih kri- 
vina imamo kod naših cesta I reda samo iznimno, 
pa za takove ceste ne ćemo moći upotrebiti ovaj 
tip zida. Ukoliko bismo ga htjeli upotrebiti, morat 
ćemo uzeti tip s radiusom zakrivljenosti promje- 
njivim po visini. 

U si. 5 dana je skica lučnoga zida s konstantnim 
radiusom zakrivljenosti. 

Zbog relativno malih dimenzija svoda ti su zi- 
dovi vrlo ekonomični, naročito u odnosu na nor- 
malni tip zida. Ukoliko postoje uvjeti za izgradnju 
takovog zida, a naročito uvjet u pogledu kvalitet- 
nog temeljnog tla na bokovima sigurno je, da je 
takav zid daleko ekonomičniji nego ostali tipovi. 

Kod toga tipa stvara se na licu zida velika pu- 
sta ploha kao i kod normalnog tipa, što je u estet- 
skom pogledu dosta veliki nedostatak. Kako se ta- 
kovi zidovi mogu nalaziti samo na mjestima gdje 
cesta prelazi preko uvale s malim radiusom za- 
krivljenosti, to se oni vide sa svih strana. Da bi 
se uklonio taj estetski nedostatak, dobro je izvesti 
vanjsku površinu zida s prividnim rebrima, kako 
je već naprijed navedeno. 

Kod takovog zida treba naročitu pažnju posve- 
tit kvaliteti temeljnog tla na bokovima. Zato će 
zid morati da zadre dublje u brdo, što prouzrokuje 
veći iskop i veću kubaturu zida. 

Izvedba takovog zida mnogo je kompliciranija 
nego li izvedba normalnog tipa. Ako se zid izvodi 
• od kamena, mora se u cijeloj debljini izvesti kao 


svod, t. j. s odgovarajućim vezom kamena, isto 
tako kao kod zasvednog mosta od kamena. Da- 
kako, takova izvedba poskupljuje gradnju i tra- 
ži kvalitetan posao, no zbog velike uštede na di- 
menzijama, pa prema tome i na materijalu i rad- 
noj snazi, takav je tip ipak vrlo ekonomičan. 

Ako se zid izvodi od betona, svi će se radovi 
izvesti kao i kod svodova za mostove. 

Kao što se iz prednjega vidi, ove tipove zidova 
možemo izvesti na svim mjestima gdje se dosada 
izvodio isključivo normalni tip zida. Naročito je 
ekonomično i pogodno izvoditi ovdje pomenute ti- 
pove kod većih visina, jer možemo postići znatne 
uštede u materijalu i radnoj snazi, a time i u 
ukupnoj cijeni koštanja objekta. Kod malih visina 
(do 5 metara srednje visine) ekonomičan je nor- 
malni tip, jer razlike u koštanju nema, a izvedba 
je daleko jednostavnija. 

Ovime međutim nije iscrpljena mogućnost po- 
boljšanja pri projektiranju i izvedbi zidova kod 
cesta. Armirani betonski zidovi te montažni zido- 
vi također predstavljaju napredak prema dosada- 
šnjem normalnom tipu zida. Ovdje su međutim 
obrađeni samo masivni tipovi zidova bez armatu- 
re, koji se mogu izvoditi od kamena ili betona. 
Kako treba nastojati, da se prvenstveno upotreb- 
ljava materijal sa lica mjesta, tipovi armiranih 
zidova upotrebi javat će se samo na mjestima gdje 
masivni ne mogu doći u obzir. Povoljna je okol- 
nost, da se kod nas na mjestima gdje će se zbog 
konfiguracije terena, morati upotrebiti zid, u ve- 
ćini slučajeva kamen nalazi na mjestu. 

Kod projektiranja potpornih zidova za ceste i 
željeznice imamo široke mogućnosti da te objekte 
pojeftinimo, a ujedno ih i dotjeramo s estetske 
strane. To možemo postići ako svaki zid smatra- 
mo objektom, koji moramo individualno projekti- 
rati, a ne samo po normiranim tipovima. 


ANALIZA SLIJEGANJA I ASANACIJA STUPA HALE 
ZA MEHANIČKU OBRADU U TVORNICI »ĐURO ĐAKOVIČ« 
U SLAVONSKOM BRODU 

/ 

Ing. Antun Strmac »Geoistraživanja«, Zagreb 


A) Uvod 

Ovom kratkom anotacijom želio bih ukratko 
prikazati dosta interesantni način izvedbe asanacije 
jednog temelja, koji je nakon izgradnje pokazao 
znatna i prekomjerna slijeganja. Također bih želio 
da istaknem prednosti upotrebljenog postupka, kao 
i da spomenem nedostatke i griješke koje su uoče- 
ne za vrijeme izvedbe. 

B) Istražni radovi 

Nakon dovršenja velike hale za mašinsku 
obradu u tvornici »Đuro Đaković« u SI. Brodu za- 
pažena su slijeganja stupa III-8. Ta su se slijega- 
nja nastavila i kranska je staza, koju nosi taj 


stup, iako još neopterećena kranom, naprsla na vi- 
še mjesta. Tim je kranska staza, naravno, postala 
neupotrebljiva, pa se moralo pristupiti njenom po- 
pravku. Taj se međutim mogao izvršiti tek pošto 
se ustanove uzroci slijeganja, te provede asanacija 
temelja. 

Odjel za mehaniku tla i fundiranje poduzeća 
»Geoistraživanja« dobio je zadatak da izvrši po- 
trebne terenske i laboratorijske geomehaničke 
istražne radove, da ustanovi uzroke slijeganja, te 
da predloži način asanacije temelja. U tu svrhu su 
izvršene tri sondažne bušotine, i to dvije uz stup, 
koji se slegnuo, a jedna uz susjedni stup. Bušotina 
uz susjedni stup izvedena je s namjerom, da se 

uzmogne izvršiti uporedba osebina materijala 
ispod stupa, koji se slegnuo i jednog, koji se nije 
slegnuo. Bušeno je do cca 10,5 m. Rezultati bu- 



štaja pilota, a poduzeće »Geoistraživanja« je izve- 
lo izradu pilota. 

Na slici 2 prikazan je u tlocrtu i aksonome- 
trijski način pothvatanja. Na temelju i donjem 
dijelu stupa izvedena su proširenja, između kojih 
su stavljeni klinovi. Zatim je donji dio stupa ra- 
zbijen i uklonjen, i na to mjesto smještena hidra- 
ulička presa, kojom se stup podizao i istovremeno 
podupirao klinovima između spomenutih pro- 
širenja. 



SI. 1. Rezultati sondaže 

šotina prikazani su na slici 1. Materijali ispod oba 
stupa nisu se po svom sastavu međusobno bitno 
razlikovali, ali je zato postojala znatna razlika 
između njihovog konsistentnog stanja, a u vezi s 
time i njihove moći nošenja. Ispod temelja mate- 
rijali su pretežno gline, pa je s tog razloga njihova 
prirodna sadržina vode vrlo važna. Iz rezultata 
prikazanih na slici broj 1 jasno se vidi, da je 
prirodna sadržina vode u materijalu u sondi lijevo 
od temelja III-8, a na dubini cca 4 m ispod te- 
melja, vrlo blizu granice žitkosti, pa se prema to- 
me materijal nalazi u meko plastičnom stanju. 
Rezultati iz sonde desno do stupa III-8 već su po- 
voljniji, dok su rezultati iz sonde pokraj stupa, 
koji se nije slegnuo, povoljni. Na nekim uzorcima 
iz desne sonde stupa III-8 i sonde susjednog stupa 
ispitana je aksijalna čvrstoća, pa su i ti rezultati 
u suglasnosti sa gore navedenim. Na uzorcima iz 
lijeve sonde stupa III-8 nije aksijalna čvrstoća 
mogla biti ispitana, jer su bili posve premekani. 
Sondiranja su nadalje pokazala postojanje neke 
rupe s lijeve strane stupa III-8, ispunjene nasip- 
nim materijalom. Navodno je to bio krater bombe, 
na kom je kasnije bio smješten zahod. Postojanje 
kratera je prvobitni uzrok nedaća, koje su kasnije 
nastale. Ispunjen propusnim materijalom, on je 
postao recipijent za skupljanje vode, koja nije 
imala nikuda oteći, pa je polagano razmakala su- 
sjedne slojeve gline. 

Sondaže su nadalje pokazale, da na dubini od 
8,5 do 9 m postoji sloj vrlo kompaktne masne gli- 
ne, aksijalne čvrstoće 2 — 2,5 kg/cm 2 . 

Na osnovu utvrđenih podataka predložena je 
asanacija stupa izvedbom pilota zabijenih u krutu, 
kompaktnu glinu, i smještajem temelja na te 
pilote. 

C) Izvedba pilotiranja 

Projektant hale, poduzeće »Plan« iz Zagreba, 
izradilo je projekat poduhvatanja stupa i smje- 


si. 2. Poduhvatanje slegnutog stupa 

Prije te operacije su međutim izvedeni piloti, 
i to po 3 u svakom uglu, ukupno 12 komada. Ka- 
ko se nije smjelo i moglo dopustiti zabijanje pi- 
lota u tlo, trebalo je pilote izbušiti. Budući da su 
neki piloti morali biti smješteni ispod postojećeg 
betonskog temelja, t. j. trebalo je izbušiti temelj, 
otpalo je ručno bušenje. Piloti su trebali biti pro- 
mjera 25 cm, što je isključilo upotrebu obične bu- 
šaće garniture. Smještaj tornja za bušenje pred- 
stavljao je daljnji problem. Zbog svega toga oda- 
brana je bušaća garnitura Failing, montirana na 
kamionu, kako se to vidi iz slika, koje prikazuju 
pojedine faze rada. Kroz beton je bušeno koluti- 
častim svrdlom, a dalje pilotnim dlijetom. Bušo- 



Sl. 3. Bušenje pilota 

tina je zacijevljenja i po svršetku kašikovanjem 
ispražnjena od isplake, koja se upotrebljavala kod 
bušenja. U bušotinu je stavljeno nešto betona i 
nabijeno. Potom je stavljena armatura, koja je 
prethodno napolju sastavljena. Daljnjim ubaciva- 
njem betona, nabijanjem i izvlačenjem cijevnog 
zaboja-kolone, završen je pilot. 



SI. 4. Armiranje bušenog pilota 


Po dovršenju pilotaže i nakon izvedbe betoni- 
ranja novih dijelova temelja izvršeno je probno 
opterećenje temelja. Ono je pokazalo mala slije- 


ganja, koja su doskora nestala. Opterećenje je ne- 
koliko puta ponovljeno, i poslije toga prišlo se po- 
dizanju stupa i korekciji grede kranske staze. 

Opisani način izvedbe pilota pokazao se efi- 
kasnim i izvanredno brzim. 

Treba međutim skrenuti pažnju na neke nedo- 
statke, koji su bili zapaženi i zatim uklonjeni, a 
koji su neminovna popratna pojava kod svih ra- 
dova, koji se prvi puta provode. Bušenjem sa ispla- 
kom razmekšali su se već i onako meki slojevi 
gline. Zabijanjem, odnosno spuštanjem zaštitne 
kolone dobivena je čista i nakon kašikovanja suha 
bušotina. Htjelo se međutim izvesti stanovito pro- 
širenje stope u tvrdoj glini, i to nabijanjem beto- 
na. S tog se razloga obložna, zaštitna kolona izvu- 
kla cca 1 m napolje, i počeo ubacivati beton. Izvla- 
čenjem kolone omogućilo se prodiranje raskvašene 
gline uz kolonu u bušotinu i time se u dnu stvo- 
rila muljevita masa. Nabacani beton, iako suh, nije 
naravno mogao tako vezati kao što bi vezao, da su 
prilike normalne. Nakon uočenja tog nedostatka 
odustalo se od daljnjeg izvođenja proširenja, i rad 
se odvijao normalno bez poteškoća. 

D) Zaključak 

Opisani primjer slijeganja ponovo nas upozo- 
rava na potrebu pravovremenih istražnih geome- 
haničkih radova. Na mjestu svakog stupa trebalo 
je izvesti barem komparativnu perkusionu son- 
dažu, koja bi bez sumnje ukazala na nepovoljne 
meke slojeve. 

Upotrebljeni način izvedbe bušenih pilota po- 
kazao se kao dobar i brz, pa ima, uz potrebna isku- 
stva i nadzor, široku primjenu. 


POVODOM ZAVRŠETKA IZGRADNJE HE »NIKOLA TESLA« 

(Vinodol) 

Ing. Valter Janaček, Zagreb 


Izgradnja ovog — zasada u našoj državi naj- 
većeg — hidropostrojenja vršnog karaktera, prak- 
tički je završena u jeseni 1955. god. (Vidi »Gra- 
đevinar« br. 6/1955). Što se tiče građevinskih ra- 
dova, cijelo je postrojenje u punom opsegu sprem- 
no za pogon. Još su u toku neki manji radovi u 
vezi s montažom hidroelektrične opreme u strojar- 
nici HE Fužine i crpnom uređaju na Križ-potoku, 
kojim se znatne vodne količine ovog potoka uvo- 
de u najveći akumulacioni basen na Lokvarci. 
Sredinom ove godine bit će obje stepenice postro- 
jenja u pogonu, jer prva stepenica sa strojarnicom 
u Triblju radi neprekidno od sredine 1952. god. 

Nakon toga će gradilišta biti posve raspremlje- 
na, pa će početkom jeseni posve opustjeti. 

Izgradnja ovog vrlo značajnog energetskog 
objekta trajala je prema tome nešto preko 10 go- 
dina. U tom roku nije uračunata izrada nekih ma- 
njih radova (cca 2%), izvršenih prije kraja rata. 


Deset godina je svakako dugačak rok, koji su ne- 
dovoljno informirana javnost, a i neki naši gra- 
đevinski stručnjaci često kritizirali. Međutim, kod 
ocjene uspjeha u brzini izgradnje treba uzeti u 
obzir i sve one bitne momente, koji su ga uzroko- 
vali. Treba istaći, da je gradnja izvršena u eta- 
pama. 

Prva etapa sa strojarnicom u Triblju završena 
je krajem god. 1951. Tek nakon toga forsirano su 
napadnuti radovi druge etape, koji su završeni 
1955. god. Takav etapni način izgradnje opravdano 
je ovdje primijenjen, u prvom redu zbog nedo- 
statka sredstava za istovremenu izgradnju, ali je 
i principijelno ispravno tako velika postrojenja 
izvoditi u etapama. Isprva je ova gradnja usto 
bila opremljena malobrojnom i dotrajalom meha- 
nizacijom. Tek u drugoj polovici 1952. god. stanje 
se poboljšalo dolaskom nove teške građevinske 
mehanizacije, podesne za izvođenje masovnih ze- 

mljoradnja, kako je to zahtijevala nasuta pregrada 
Lokvarke sa svojih 670 000 kubika nasipa. Naravno, 
to su specifični i teški radovi, kakvih dotada još 
nismo izvodili u našoj državi, pa su stoga pred- 
stavljali znatne teškoće graditeljima ove hidro- 
elektrane, koja je prvo veliko hidroenergetsko po- 
strojenje što smo ga poslije Oslobođenja uzeli u 
izgradnju. Tadašnja operativa trebala je prva 
skupljati potrebna praktična iskustva za izgradnju 
tako značajnih objekata, od kojih neki još dd da- 
nas u našoj državi nisu premašeni (nasuta pre- 
grada, armirani betonski cijevni vod dug kojih 
5 km). Trebalo je izvoditi nove radne postupke, 
kao što je: kontaktno i dubinsko injektiranje, 
pneumatska žbuka i si. Kako značajni su to radovi 
bili, vidi se po tome što su kasnije pojedini od 
njih postali glaVnom djelatnošću za to specijalizi- 
ranih poduzeća. Nadalje, treba uzeti u obzir i ta- 
danje opće teškoće u snabdijevanju građevinskim 
materijalima i nestašicom kadrova zbog širokog 
fronta kapitalne izgradnje. Sukcesivno dobivanje 
projektnih podataka, poradi forsiranog početka ra- 
dova i teškoće zbog složenih problema i gotovo 
posvemašnjeg nedostatka potrebnih istražnih ra- 
dova i ispitivanja, utjecali su također na odvijanje 
radova. 

Glavna stepenica ove hidroelektrane sa stro- 
jarnicom u Triblju nalazi se već skoro 4 godine 
u stalnom pogonu. Danas stoga postoje već izvje- 
sna iskustva o dobroti i nedostacima izvedenih 
radova. 

Pokusna ispitivanja i gotovo 4-godišnji pogon 
svih objekata prve etape od pregrade Bajer do 
strojarnice u Triblju nisu dosada pokazali krupni- 
jih nedostataka na izvršenim radovima. Takovim 
se ne može naime smatrati stanoviti broj poprečnih 
pukotina u skoro 5 km dugom cijevnom vodu od 
armiranog betona, koji se nalazi pod tlakom do 
2,5 atmosfere. Te su se pukotine pojavile prigodom 
prvog punjenja i početka pogona. Međutim, sta- 
nje toga voda je danas dovoljno stabilizirano. U. 
dovodnom tunelu dugom preko 4 km, koji se na- 
nazi pod tlakom do 4,5 atmosfere,- pojavile su se 
također neke pukotine, koje su posljedica nedo- 
voljne moći nošenja brdske mase na pojedinim 
mjestima. Taj je nedostatak lako saniran dopun- 
skim injektiranjem. Na ostalim objektima toga di- 
jela hidroelektrane nisu ustanovljeni nikakvi spo- 
mena vrijedni nedostaci. 

Nepropusnost akumulacionih basena dokazana 
je detaljnom geološkom analizom, koja se temelji 
na opsežnim istražnim radovima, na bazi kojih je 
i određen njihov položaj. Oni leže na nepropusnim 
slojevima, u kojima nema špilja, ponora i drugih 
krških fenomena. 

Izgradnja male betonske pregrade Bajer i ve- 
like nasute pregrade Lokvarka provedena je uz 
sve mjere opreza u takovom opsegu, da je onemo- 
gućeno prodiranje, odnosno gubitak vode oko ili 
ispod pregrade. Dosadašnja iskustva potvrđuju 
geološke prognoze, jer su oba jezera sasvim ne- 
propusna. 


Što se tiče objekata izgrađenih u drugoj etapi, 
oni još nisu potpuno ispitani, jer još nije bilo naj- 
nepovoljnijih pogonskih uslova. Kod nasute pre- 
grade Lokvarka nivo jezera bio je stalno nizak, 
tako da nije došla do izražaja dobrota izvedbe. Me- 
đutim, s obzirom na ustanovljeno vrlo malo sle- 
gavanje nasipa za vrijeme 4 godine gradnje, može 
se zaključiti da ni u narednim godinama ne će 
biti većih slegavanja, koja bi mogla utjecati na 
njegovu nepropusnost ili stabilitet. 

Ostali objekti druge etape podjednaki su izve- 
denim objektima prvoga dijela, a nalaze se u lak- 
šim pogonskim uslovima; njihova je izgradnja vo- 
đena s većim iskustvom, u povoljnijim uslovima, 
pa će oni još povoljnije funkcionirati. 

Čitavo je postrojenje prema tome uspješno iz- 
građeno i ispunilo je očekivanja koja su na nj 
postavljena u okviru projekta. Postignut je i po- 
treban kvalitet radova, pa će i trajanje objekata 
biti barem takovo, kako je to predviđeno prora- 
čunom rentabiliteta. 

Relativno dulji rokovi izgradnje ovog i sličnih 
objekata u našim prilikama prema mogućnostima 
tehnički razvijenih zemalja rezultiraju prvenstve- 
no iz nedostatka potrebnih vrsti i kapaciteta gra- 
đevinske mehanizacije, za održavanje kraćih ro- 
kova. Mi pak trebamo konstatirati, da su, sa sred- 
stvima s kojima se raspolagalo, naši stručnjaci i 
radnici postigli nesumnjivo zavidan uspjeh. 

Začudo se, međutim, kod neupućenih čuju ne- 
povoljne kritike o tim radovima i glasine o gu- 
bitku vode iz jezera. 

Do takovih glasina dolazi vjerojatno s razloga 
što je energetsko pitanje u Hrvatskoj, osobito u 
sjeverozapadnom dijelu, vrlo teško, i usprkos iz- 
gradnje ove hidroelektrane. Kod toga se kritizira 
i to, da su obe akumulacije gotovo uvijek prazne. 
Danas se još ne može ocijeniti potpuna vrijednost 
čitavog objekta, jer postrojenje HE »Nikola Tesla« 
zbog neizgrađenosti čitavog energetskog sistema 
sjeverozapadnog dijela naše države, a vrlo jakog 
porasta potrebe na električnoj energiji, ne djeluje 
još kao izrazito vršno potrojenje; naprotiv, ono 
često podmiruje potrebe i na temeljnoj energiji. 
Na taj se način, naravno, prekomjerno iscrpljuju 
akumulacije te hidroelektrane, pa je razumljivo, 
da su baseni često prazni. 

Tome doprinose i vrlo male oborine posljed- 
njih godina sa godišnjom količinom od kojih 
20 — 30°/o ispod 23-godišnjeg prosjeka ovog po- 
dručja. 

Vrijednost ovog postrojenja doći će do pravog 
izražaja tek onda kad ono u mreži bude radilo i 
djelovalo onako kako je to zamišljeno. Do toga će, 
vjerojatno, proći još dulje vremena, jer ni dovr- 
šenje hidroelektrane »Gojak« kod Ogulina ne će 
potpuno riješiti tu problematiku. 

Građevinske radove izvelo je poduzeće »Hidro- 
elektra«, Zagreb, koje je specijalizirano za izgrad- 
nju hidroelektrana. Injekcione radove na pregradi 
Lokvarka izvelo je poduzeće »Elektrosond« Za- 
greb. 


đ 

STANJE KLIZIŠTA ZALESINA* 


Ing. Ervin Nonveiller, Geoistraživanja, Zagreb 


U broju 1/1955 Građevinara prikazani su rezul- 
tati ispitivanja klizišta Zalesina na željezničkoj 
pruzi Zagreb — Rijeka (Nonveiller 1955). Kako je 
taj problem svojevremeno izazvao opravdano uzbu- 
đenje u odgovornim krugovima, a lanjske godine 


još nisu bili završeni istražni radovi, iznijet ćemo 
sada konačne rezultate, s odgovarajućim zaključ- 
cima. % 

Na si. 1 prikazan je tlocrt s konturama pokre- 
nute mase. Ucrtani su i vektori pokreta, iz kojih 



1. pleistocen; 2. norički dolomit; 3. gornji rabeljski škriljci i dolomiti; 4. doljnji 
rabeljski škriljci; 5. permokarbonski škriljci; 6. pukotine; 7. sondažne bušotine 
1951. g.; 8. sondažne bušotine i piezometri 1954. g; 9. vrela; 10. vektor pokreta 

osmatranih točaka i mjerilo 


* Anotacija iznesena na VI. godišnjoj skupštini Jugoslavenskog društva za mehaniku tla i fundiran je u 
Dubrovniku, 12 X 1955 god. 

se vidi, da su mase, kretane u smjeru padine i da 
su na sjeveroistočnom kraju zahvatile željezničku 
prugu, koja se na tom potezu neprekidno izdizala. 
Veličina pokreta iznosi oko 8 m, a izdizanje pruge 
oko 1,20 m. Kretane mase sastoje se u pretežnom 


Sondažne bušotine u srednjem dijelu klizišta 
(V-XIII) pokazale su, da je tlo do dubine od 80 m 
ispod površine jednakog sastava, pa nema geološki 
predodređene klizne plohe, kako je prikazano na 
slici 2. U potkopu »a« ustanovljeno je, da ne po- 




dij elu od rabeljskih dolomita i lapora s prošloj cl- stoji klizna ploha, nego mase kreću po zoni, koja 
ma ćelijastih dolomita, a na vrhu je tanki pokrov se deformira, ukupne debljine oko 7 m. Dubina 
od norijskog bankovitog dolomita, klizne zone u bušotinama, koje su obložene Juvi- 

dur cijevima 0 60/70 mm, nije dosada ustanovlje- 
na, jer su pokreti od vremena oblaganja bušotina 
do danas tako maleni, da se cijevi nisu jače de- 
formirale. 

U ovim bušotinama kao i piezometrima Pi — P* 
ustanovljen je kontinuirani nivo podzemne vode 
visoko iznad korita potoka Sušica s padom od cca 
10°/o prema potoku (slika 3). 

Nivo podzemne vode snizio se od jeseni 1954. 
do jeseni 1955. god. za 2 — 8 m, kako je označeno 
na slici 3 uz bušotine, u kojima je mjeren vodo- 
staj. Ovo se može pripisati pojačanoj drenaži kroz 
potkop »a« i izvore uz korito Sušice, koji prije po- 
četka klizanja nisu postojali. 

Pokreti su i kroz ovu godinu bili vrlo maleni, 
pa su radovi održavanja kolosjeka svedeni na nor- 
malnu mjeru (slika 4). 



SI. 4. Intenzitet kretanja masa 


Analiza stabilnosti provedena za jedan karak- 
terističan profil kroz sredinu klizišta (Nonveiller 
1955., si. 9) pokazuje, da je klizanjem brdska masa 
došla u stabilniji položaj, a opaženo sniženje vodo- 
staja također djeluje povoljno, povećavajući sta- 
bilnost masa. Morfologija terena je takova, da se 
mase kreću prema suprotnoj padini potoka Sušica, 
pa se povećana stabilnost može smatrati trajnom, 


cV nali/i gradilišta 

IZGRADNJA DOVODNOG TUNELA HE »GOJAK« 

Radovi na iskopu tog tunela izvršeni su već sa više 
od 75°/o, pa će se ovih dana započeti s betoniranjem 
obloge. Pripremni radovi za tu fazu rada već su za- 
vršeni. Zbog nestašice deviznih sredstava moralo se 
izvođačko poduzeće »Hidroelektra« Zagreb orjenti-rati 
na strojeve domaće konstrukcije i proizvodnje. Slika 
prikazuje jedan od uređaja za proizvodnju agregata 
i pripremu betona. Proizvođenje agregata predviđeno 
je pomoću vrlo jednostavnog uređaja, koji se sastoji od: 

2 udarne drotbilice sa dodavačima (S. T. Trbovlje), 

1 elevatoira visine 20 m (TUNT, Sesvetski Kra- 
ljevac), 


i nema opasnosti od ponovnog aktiviranja klizišta, 
dok morfologija cijelog područja i fizikalne oso- 
bine tla ostanu nepromijenjene. Ipak se može oče- 
kivati, da će pokreti manjeg intenziteta trajati 
još dulje vremena. 

Rezultati provedenih ispitivanja pokazuju, da 
za konačno osiguranje pruge na ovom potezu nisu 
potrebni opsežni i skupi zahvati. Dovoljno je, da se 
manjim radovima potpomogne nastalu prirodnu 
stabilizaciju masa i spriječi pretjerano prodiranje 
vode u pokrenuto tlo. U tu svrhu predviđeni šu ovi 
radovi, koji su djelomično već izvršeni: 

— Zatvaranje svih pukotina na pokrenutoj povr- 
šini tla i odvođenje oborinske vode što kraćim 
putem izvan pokrenutog područja, 

— Obziđivanje sondažnih tunela tako, da trajno 
dreniraju tlo, 

— Kanaliziranje potoka Sušica na potezu pred že- 
ljezničkim nasipom, gdje je pokrenuto brdo za- 
trpalo ulaz u propust ispod nasipa, 

— Ispunjavanje uvale potoka Sušica ispred želje- 
zničkog nasipa materijalom dobivenim iz pro- 
širenog »bijelog« usjeka radi opterećenja stope 
klizišta i povećanja stabilnosti u blizini pruge, 

— Pošumljenje cijelog pokrenutog područja. 

Za ustanovljenje uzroka i studiju uvjeta, pod 
kojima je nastalo ovo veliko klizanje, izvršene su 
opsežne geološke studije, sondaže i geomehanička 
ispitivanja. Primijenjeni su osjetljivi piezometri 
za opažanje nivoa podzemne vode, a pokušalo se 
odrediti zonu kretanja u dubini promatranjem de- 
formacije bušotina obloženih Juvidur cijevima. 
Opsežna geodetska opažanja omogućila su inter- 
pretaciju pokreta i posredno određivanje položaja 
i oblika klizne plohe. Na temelju takovih svestra- 
nih ispitivanja dobiveni su svi podaci za objašnje- 
nje uzroka i uvjeta pod kojima je nastalo ovo ve- 
liko klizanje i za proračunavanje stabilnosti masa. 

Iskustvo s ovim velikim klizištem pokazalo je, 
da se svestranim istraživanjima na terenu i u la- 
boratoriju mogu razjasniti i tako komplicirani slu- 
čajevi klizanja. Kad se dobro upoznaju uzroci kli- 
zanja, mogu se odrediti najpogodnije metode sani- 
ranja i sanacioni radovi ograničiti na neophodno 
potrebni minimum. 


2 vibraciona sita (S. T. Trbovlje). 

Drobljenje i mljevenje vrši se u svega jednom 
s tepenu. 

Dosadašnji pokusni pogon i izvedena ispitivanja 
dala su povoljne rezultate u pogledu kvaliteta i- gra- 
nulacije proizvedenog agregata. Taj uređaj ima maksi- 
malni kapacitet od 2 X 25 t/sat = 50 t/sat agregata, 
koji se proizvodi, u 4 frakcije, i to 0 — 7, 7—15, 15 — 30 
i 30 — 50 mm. Za normalni pogon dostaje kapacitet 
jedne grupe strojeva, tako da druga grupa predstavlja 
uglavnom rezervu, što u velikoj mjeri povećava si- 
gurnost pogona. Proizvedeni agregat uskladišiuje se 
u cilindričnim silosima ukupne sađržine 300 m 3 i u 
obližnjoj otvorenoj deponiji. 

Uređaj za pripremu betona izgrađen je u nepo- 
srodnoj blizini drobilane. Predstavlja konstrukciju tipa 
Johnson-ova tornja, uz izvjesno pojednostavnjenje u 
pogledu doziranja agregata. Zbog potrebe veće štednje 
na devizama primijenjeni su samo poluautomatski do- 



zatori. Njihovo otvaranje i zatvaranje vrši se kom- 
primiranim uzduhom uz ručno rukovanje i odgova- 
rajuću svjetlosnu signalizaciju zbog bržeg i efikasnijeg 
rukovanja. Agregat se dozira po zapremini, a cement 
po težini. 


5 « ittazemtiifa easopiia 

ASANACIONI RADOVI U DOLINI DAMODAR 
(INDIJA) 

(Le Genie Civil, Pariš, oktobar 1955) 

U sjevernom dijelu Indije vrše se opsežni radovi 
na uređenju rijeke Damodar. Zbog smanjenja razornog 
djelovanja poplava i iskorištenja vodne energije bit 
će izgrađeno sedam dolinskih pregrada. Istodobno će 
se izvesti široka mreža navodnjavanja velikih dosada 
neobrađivanih površina. 

Radovi se izvode u više etapa. Do 1957 god. treba 
da se završi prva etapa izgradnjom hidroelektrana 
snage 300 MW i navodnjavanjem površine od 400 000 
hektara. U toj prvoj etapi su predviđene 4 pregrade. 
Dovršena jd betonska gravitaciona brana visine 30 m. 
Dvije brane su nasute, zemljane. Četvrta pregrada je 
duga 3200 m. Srednji dio je od betona dužine 300 m, 
visine 50 m; prema lijevoj i desnoj obali produžuju se 
nasute brane. 

Najveći dio opreme je japanske proizvodnje. 

B. P. 

NEIZVRŠENJE UGOVORA 

(Engineeiring News Record, New York, oktobar 1955) 

Radovi na velikom pothvatu St. Lawrence (o kome 
je dan kratak prikaz u »Građevinaru« broj 3/1955) bili 
su ustupljeni na izvođenje građevnim poduzećima na 
licitacijama, i uz veliku konkurenciju postignute su 
bile vrlo povoljne cijene. Sada časopis ENR javlja, da 
se poduzeće Jack i Jim Maser po nesreći proslavilo 
time, da je ono prvo od velikih izvođačkih poduzeća 
koje je raskinulo ugovor. 

Poduzeće Maser je preuzelo, a upola i izvršilo, iskop 
2 miliona m 3 za 991 000 dolara ili za 386 000 dolara niže 
od predračunske cijene. Ono je vršilo iskop do dubine 
'35 m u teškom glečerSkom nanosu od šljunka i ilovače 
pomoću skrepera, ali se uskoro pokazalo, da je izbor 
mehanizacije bio pogrešan. Poslije teškog oštećenja 
strojeva izvođač je krajem septembra prekinuo ra- 
dove i izvijestio investitora, da »nema sredstava ko- 
jima bi podmirio troškove daljnjeg građenja«. 


Uređaj se sastoji u ovom: 

čelični toranj visine 18 m sa silosima za cca 130 m 3 
agregata (TUNT, Sesvetski Kraljevac), 

elevaitor za doziranje agregata u silo (TUNT, Se- 
svetski Kraljevac), 

elevator za doziranje cementa u silo (TUNT, Se- 
svetski Kraljevac), 

dozatori poluautomatski (uvozni: Loro-Panisini, 
Italija), 

miješalica 1000 1 (Hidromontaža,, Maribor). 

Kako se vidi r kapacitet uređaja za, proizvod agre- 
gata bitno je veći od kapaciteta betonare za tunel. To 
s razloga, što za opskrbu agregatom svih 7 gradilišta 
dovodnog tunela i ostalih objekata postoje svega 2 
ovakove drobilane, izgrađene na mjestima, gdje se 
raspolaže s povoljnim materijalom za proizvodnju 
agregata. Prema tome, agregat se proizvodi centralno, 
dok se priprema betona vrši na svakom od gradilišta. 

Primjena takovih uređaja domaće proizvodnje sva- 
kako predstavlja znatan uspjeh za naše građevinarstvo 
i našu cjelokupnu privredu. Prema tome, stvarno po- 
stoje dobre mogućnosti naše domaće industrije, da i za 
naše građevinarstvo proizvede suvremenija mehani- 
zirana sredstva. Dosadašnja iskustva s izrađenom no- 
vom građevinskom opremom zadovoljavaju što se tiče 
kvalitete izrade. Međutim, znatna, prekoračenja rokova 
isporuke stavila su građevinsku operativu pred mnogo 
teže zadatke. 

O primjeni suvremenijih metoda betoniranja same 
obloge tunela bit će izviješteno u narednim brojevima. 

V. J. 


Investitor je tada prikupio izvjestan broj ponuda 
kratkim putem i izdao posao poduzeću Tecon (koje 
već izvodi neke druge radove na St. Lawrence). Ra- 
dovi će sada stajati ukupno 1 063 095 dolara, a razliku 
između te svote i cijene koja je bila ugovorena s po- 
duzećem Maser platit će Maserov garant. 

Novi izvođač će upotrebiti kopačice s korpom za 
privlačenje (drag line). On je ugovorio rok dovršenja 
sa 1 marta 1956 (rok ugovoren s poduzećem Maser 
bio je januar 1956). 

B. P. 

RAD NA PREGRADI BHAKRA SE NASTAVLJA 

(Engineering News Record, New York, decembar 1955) 

Velik broj američkih stručnjaka sarađuje s indij- 
skim Inženjerima na gradnji dolinske pregrade Bhakra. 
Na komornom miniranju stijene i. hidrauličkom od- 
stranjenju mulja radi 37 Amerikanaca. U nadzornoj 
službi su diva američka specijalista, u projektnom 
odjelu jedan. Kako izjavljuju američki inženjeri, broj 
uposlenih stručnjaka je još uvijek nedovoljan. 

Prema izvještaju dopisnika ENR radovi napreduju, 
ali uz velike napore. Dovršen je velik dio pripremnih 
radova: betonare, dozatori, rashladni uređaji, skele, 
parni turboagregat od 5000 kW, dva diesel agregata 
po 500 kW, dalekovodi i t. d. Dogotovljen je i uzvodni 
zagat, koji je vjerojatno najviši zagat, koji je dosada 
izveden u Indiji. Njegova ukupna visina iznosi 65 m 
ili za 14 m više nego je bilo projektirano (od toga 
otpada 6 m na nepredviđeno produbljenje temelja). 
I na donjem zagatu se javljaju višeradnje. Odstranjen 
je oko 1 milion m 3 stijene. U koritu rijeke, gdje će biti 
ugrađena brana, došlo se na više mjesta s iskopom do 
stijene. Betonirano e brane počelo je u novembru pro- 
šle godine, a prema izjavi nadležnih tehničkih ruko- 
vodilaca betoniranje će se vršiti neprekidno 3V2 go- 
dine uz tempio 400 tona na sat. 

Brana će biti 207 m visoka i u temelju 400 m široka, 
pa će pretstavljati najveću pravu gravitacionu branu 
od betona na svijetu. Akumulaciono jezero će biti 90 

km dugo, a zauzimat će 15 000 ha. površine. Navodnja- 
vat će se 2,5 milioma ha zemljišta i proizvoditi 365 000 
kW električne energije. 

Dosada je izvršeno radova za 204 miliona dolara, 
a ukupna predračunska svota iznosi 350 miliona dolara. 

B.P. t 

PLANOVI ZA NOVI MOST U SAN FRANCISKU 
SU REALNI 

(Engineering News Record, New York, decembar 1955) 

Studije su pokazale da je rješenje prijelaza preko 
južnog dijela zaliva između grada San Franeisco i 
njegovog predgrađa Oakland u kombinaciji mostova, 
tunela i nasipa u moru prihvatljivo s tehničkog i fi- 
nancijskog stanovišta. 

Još predstoji izbor između dviju alternativa. One se 
razlikuju samo po tome, da li će se radovi na prilaznim 
sistemima kroz grad i predgrađe izvesti u manjem ili 
većem opsegu. Dužina kompletnog prilaznog sistema 
(prva alternativa) iznosi 27 km, a njegovo građenje 
poskupljuju nadvožnjaci kroz grad, mostovi i tuneli 
iznad ii ispod morskih, rukava i t. d. Radovi, u zalivu 
samom ostaju u obje alternative isti. Dužina toga di- 
jela (preko zaliva) iznosi 12 km, od čega otpada (u 
smjeru od San Franciska prema Oaklanđu) na: 


mosnu konstrukciju 1200 m, 

nasip (umjetni otok za prelaz sa mosta u 

tunel pod morem) 400 m, 

tunel pod morem 1800 m, 

nasip ((umjetni otok za izlaz iz tunela na 

most) 400 m, 

mosnu konstrukciju 5500 m, 

nasip u moru 2700 m. 


Prema prvoj alternativi (kompletan program) pred- 
viđena investiciona svota iznosi 250 miliona dolara 
(zajedno s interkalarnim kamatama i rezervom ona se 
po višnje na 327 miliona dolara), od čega na prilazni 
sistem otpada 99 miliona dolara. Po drugoj alternativi 
troškovi su za 70 miliona dolara manji. 

Jedan dio građevne svote namaknut će se iz re- 
zervnih fondova i prihoda postojećeg mosta preko 
sjevernog dijela zaliva (koji se, izgleda, već otplatio). 
Za pokriće anuiteta za još nedostajuća financijska 
sredstva trebat će, ako se bude igradilo po prvoj alter- 
nativi, zavesti mostarinu za prelaz kolima preko no- 
vog mosta 35 centi po kolima, a osim toga taksu na 
postojećem sjevernom mostu povećati od 25 centi na 
35 centi po kolima. Ako bi se gradilo po drugoj alter- 
nativi mogla bi i na novom mostu taksa iznositi 25 
centi po kolima. 

Najosjetljiviji dio građevnog programa je podmor- 
ski tunel. On se gradi na najpovoljnijem mjestu zaliva, 
sa svrhom da se na širini od 460 m omogući brodovima 
nesmetana plovidba. Ukupna dužina tunela, uklju- 
čivši i obostrane rampe nagiba 3V2°/o, iznosi 1800 m. 
Tunel će se ustvari sastojati iz tri paralelne tunelske 
cijevi vanjskog promjera 11 m. Svaka cijev je pred- 
viđena sa dvije saobraćajne trake. Tunel će se beto- 
nirati na suhom u sekcijama 60 m dugim i provlačiti 
plovljenjem na mjesto ugradnje. Trošak građenja sa- 
mog tunela je predviđen sa 101,4 miliona dolara. 

Za prelaz s mostova u tunel izgradit će se na oba- 
dvije strane tunela umjetni pješčani otoci. Na tim 
otocima bit će smještene i zgrade za ventilacione ure- 
đaje. 

Najveći dio prijelaza preko zaliva (oko 6,7 km) bit 
će izveden kao most. Širina ploče će iznositi 26,7 m. 
Stupovi će biti od betona ili kombinacije betona i 
čelika, a bit će postavljeni na udaljenost 18,5 m. Nosači 
će biti od prednapregnutog betona. Trošak mosta se 
cijeni na 30 miliona dolara. 

Nasip u moru (na istočnoj strani prijelaza) bit će 2,7 
km dug. Na njemu će biti izgrađene mitnice. 

Očekuje se da će radovi početi sredinom god. 1956., 
a građenje bi trebalo da bude dovršeno god. 1961. 
Predviđa se da će pun! kapacitet od 33 miliona vozila 
godišnje biti postignut tek god. 1986. B. P. 


ZGRADA OD ALUMINIJA ZA PODUZEĆE 
LE TOURNEAU 

(Le Genie Civil, Pariz, novembar 1955) 

Američki inženjer Le Tourneau, poznati konstruk- 
ter građevinskih strojeva, projektirao je za svoju 
fabriku društvenu dvoranu iz aluminija. Zgrada je 
postavljena u krugu te tvornice u mjestu Longview. 
U dvoranu se može smjestiti 12 000 sjedala. Zgrada se 
može demontirati i prenesti na drugo mjesto. 



Oblik zgrade je sferičan, polumjer kugle iznosti 54 
m. Promjer zgrade u tlocrtu je 91 m, visina 26 m. 
Natkrivena površina iznosi 6500 m 2 . Konstrukcija se 
sastoji iz ploča poredanih u koncentrične prstenove. 
Na vrhu zgrade je čunj promjera 7 m, sa otvorima za 
prirodnu ventilaciju dvorane. 

Ploče su izrađene iz aluminijskih limova počev od 
vel. 3,80 m X 2,10 m, debljine 3,2 mm. Limovima se 
daje sferični oblik pod hidrauličkom prešom od 5000 t, 
koja ujedno utiskuje u svaku ploču tri duboke brazde 
za ukrućenje. Gornji rub ploča je zavijen prema dolje, 



a donji rub prema gore, čime se dobiva i dopunsko 
ukrućenje u horizontalnom smjeru. Ploče istog hori- 
zontalnog prstena spojene su između sebe i sa pločama 
susjednih prstenova vijcima. U svemu ima 1200 ploča, 
ukupna težina konstrukcije iznosi 77 t. 

Originalan je način montiran ja, bez ikakvih skela. 
U središte kružnice postavi se vertikalan montažni 
stup od čelika, visine 28,6 m, na koji je učvršćena 
ručna dizalica. Na vrhu stupa je postavljen gotov 
završni čunj zgrade. Svi prstenovi se montiraju na 
zemlji, oko čeličnog stupa. Najprije se montira prvi 
(odozgo) prsten, pa zatim podigne dizalicom na visinu 
koja odgovara visini slijedećeg (nižeg) prstena i pro- 
vizorno podupre. Zatim se montira drugi po redu 
prsten odozgo, pa se obadva prstena podignu za visinu 
trećeg prstena i t. d. Posljednji se montira petnaesti 
prsten, koji čini bazu zgrade, u kome se nalaze otvori 
za vrata. Taj prsten sjedne na ranije pripremljeni 
betonski temelj. Konstrukcija se nosi sama i mon- 
tažni stup se odstrani. 

Radi poboljšanja akustičnosti (razbijanja jeke) 
obješeni su na strop cilindrični zastori iz plastične 
materije. 

Zgrada se može lako prenositi. Montaža traje 
mjesec dana i zahtijeva u svemu 3000 radnih sati. 
Zgrada stoji 43 dolara po m 2 . B. P. 

HIDRAULIČNI PROBLEMI RIŽIŠTA 

(»Le Genie Rural«, Pariš, juni 1955) 

.Uloga natapne' vode 

Podaci iz literature, naročito talijanske, kao i isku- 
stvo, pokazuju da su fiziološke potrebe vode, ako ne 
podjednake, a ono nešto 1 više kod riže nego kod osta- 
lih žitarica. Neki autori navode da treba 600 1. vode 
za proizvodnju 1 kg suhe tvari riže, a 500 1 vode za istu 
težinu suhe tvari žita. Voda, sa svojom velikom kalo- 
ričnom snagom, sudjeluje uglavnom kod kulture riže 
kao »termički ventil«, sa svrhom da umanji štetan 
upliv dnevnih i noćnih varijacija temperature zraka. 

Ta promatranja privlače pažnju na fiziološki pojam 
biljnog života, koji se često potcjenjuje: voda nije 
jedino hrana ili nosilac hranjivih materija, koju crpi 
kočenje, ona je također unutrašnji termički regulator 
biljke. Ova je regulacija osigurana naročitom funkci- 
jom biljke: 'transpiracijom. 

Vidi se, prema tome, da voda djeluje s jedne strane 
»vanjski«, ublažujući varijacije temperature, a s druge 
strane »unutrašnje« u samoj ekonomiji vegetativnog 
života riže. 

To znači da, u biti, riža ima iste zahtjeve kao i sve 
ostale žitarice. 

S hidrološkog gledišta shvaćamo da natapna voda 
treba biti dobre kvalitete, bez štetnih soli, osobito bez 
natrij eva klorida (maksimum koji je dopustiv u na- 
tapnoj vodi: 1,5 do 2°/oo), zatim mora biti bogata kisi- 
kom, tako da bi neprekidno donosila taj neophodni 
elemenat korjenju biljaka. 

Ovo pitanje kisika dopušta da stvorimo prvi za- 
ključak. Riječne vode, aerirane, bit će općenito po- 
voljnije od voda iz dubokih podzemnih basena. U 
istom smislu treba se brinuti za obnavljanje vode u 
rižištu, favorizirajući perkolaciju u dubinu, kako bi se 
dovela ikoirjenju voda bogata kisikom: riža nije moč- 
varna biljka. 

Način dovođenja vode 

Drugo važno pitanje, koje treba riješiti, jest koli- 
čina vode, koju treba dovesti na rižište. To pitanje 
ovisi o mnogim faktorima: najprije, i to je potpuno 
očito o samoj potrebi biljke; zatim o tlu, koje 
će odrediti također procenat gubitaka na »dopustivu 
dubinu«, ili na »korisnu] dubinu« (kad se radi o tome, 
da se slana tla ispiru). 

»Potrebe vode« za rižu često se izražavaju u volu- 
menu potrošene vode u sezoni vegetacije, t. j. kroz pet 
mjeseci. Ovo nikako nije dovoljno, jer izražava srednju 
vrijednost, ne vodeći računa o mjesečnim varijacijama 
i o maksimumima potrošnje, koji određuju »vrh« hi- 
dromodula, koji dopušta da se odrede maksimalne 
količine s kojima treba osigurati natapnu mrežu. 

Kazati, na pr., da hektar rižišta treba kroz 5 mje- 
seci vegetacije 18 000 m 3 vode, značilo bi) da je potre- 
ban stalan dotok od 1,40 1/sek. Međutim, pažljivije 
proučavanje pokazuje da je potreba »vrha« (juli) 4 600 
m 3 /ha, što odgovara hidromodulu od 1,72 1/sek, t. j. 
povećanje hidromodula za 22% u odnosu prema 
»srednj em« hidromodulu. 

Unazad nekoliko godina koriste se metode Blaney-a 
i Criddle-a, koje, čini se, s dovoljnim stupnjem aprok- 
simacije omogućuju izračunavanje potreba vode. Ti 
istraživači odredili su najprije mjesec po mjesec eva- 
potranspiraciju kultiviranih biljaka, t. j. količinu vode 
predanu u atmosferu: 

transpiracijom biljaka, 

evapoiracijom iz tla (ili sa slobodne površine vode 

u slučaju rižišta). 


Teoretske mjesečne potrebe vode za natapanje 
jednake su razlici između potrošnje izražene u mili- 
metrima evapotramspiracije i količine stvarno palih 
oborina. Te teoretske količine treba uvećati za račun 
gubitaka. 

U nezaslanjenim zemljištima i uz vrlo dobru isko- 
ristivost natapanja od 60% i uz hipotezu sušne godine, 
sezonske količine i hidromudul kroz 24 sata bio- bi: 

Područje Sezonska količina Hidromodul 

Alžir 20.500 m 3 2,14 1/s/ha 

Arles 18.100 „ 2,06 

Donzere 10.300 „ 1,92 „ 

Može se činiti, da su ovi brojevi preniski. Oni od- 
govaraju dosta idealnim uslovima kulture na malo 
propusnim tlima i bez obaziranja na nužno ispuštanje 
vode, kako bi se mogla povesti borba protiv imsekata, 
ili mahovine, a isto tako se ne računa na znatnije gu- 
bitke prilikom manipulacije. 

Gubici ocjeđivanjem u zaslanjenim terenima, koji 
bi u normalnim tlima odgovarali rasipništvu vode, 
dopuštaju se kod ispiranja soli iz površinskih hori- 
zonata. 

Provođenje natapanja 

Prvi je problem osiguranje punjenja parcela na- 
tapnom vodom i određivanje količina, kojima se može 
raspolagati. Maksimalna potreba u području Arles-a 
iznosi 4 600 m 3 na mjesec, odnosno 147 m 3 na dan, što 
odgovara sloju vode od 1,5 cm. Ako se želi održavati 
visinu vode na 4 ili 5 cm onda turnus iznosi tri dana 
u svakoj parceli. 

Ing. B. Đ. 

NAVODNJAVANJE PUSTINJE NEGUEV 

U srpnju ove godine završeni su radovi na glavnom 
kanalu koji će dovoditi vodu do pustinje Neguev iz 
Yarkona, koji utječe u Sredozemno More. Godišnje će 
se dovesti sto miliona m 3 vode na udaljenost od 105 
km, a dizat će se na visinu od 150 m. Tri pumpne 
stanice od po 600 KS podignute su uz kanal. Drugi 
akvadukt jednake važnosti započet će se graditi. Ovi 
radovi omogućit će život 400.000 stanovnika u pustinji 
Neguev. 

»U Eau« no. 10/55 

NAVODNJAVANJE U ŠVICARSKOM KANTONU 
VALAIS 

Iako bi se moglo pomisliti da u Švicarskoj ima do- 
voljno oborina,, ipak područje kantona Valais ima pro- 
sječno u godini 612 mm, a u ljetnom periodu 298 mm, 
dok Zurich ima godišnji prosjek od 1.119 mm, a Lugano 
1.695 mm oborina. Povećana .potražnja prehrambenih 
artikala i modemi način poljoprivredne proizvodnje 
zahtijevaju da se nedostatak vode za kulturne biljke 
naknadi umjetnim putem. H. Muller izračunao' je po- 
trebe navodnjavanja, te daje ove smjernice: natapati 
treba početi od početka vegetacije i kroz čitavo tra- 
janje njihovog rasta. Turnus natapanja treba da iznosi 
kod livada i vinograda tri tjedna. Broj natapanja iz- 
nosi kod vinograda dva, kod livada pet do šest nata- 
panja. Natapni obrok ograničen je na 15 sati. Sistem 
navodnjavanja je obični preplav kod navodnjavanja 
livada, a vinograde navodnjavaju putem kišenja. Na- 
tapni obrok za livade je 2.000 m 3 /ha, a za vinograde 
700 m 3 /ha. 

Vodu za navodnjavanje dobivaju iz pritoka Rhone. 
Obzirom na nepodesan teren, treba graditi tunele kroz 
koje dolazi voda na poljoprivredne površine. To je vrlo 
skupo, a poljoprivreda ih može koristiti svega kroz 
ljeto. Zato se nastoji ugovoriti s električnim centra- 
lama da zajednički (koriste te tunele: poljoprivreda za 
navodnjavanje, a električne centrale za dovod vode za 
proizvodnju električne energije. 

»W asser-und Energieivirtschaft« Nr 5-7/55 

GODIŠNJA SKUPŠTINA DRUŠTVA 

GRAĐEVINSKIH INŽENJERA I TEHNIČARA 
HRVATSKE 

Skupština je održana 26. veljače 1956. godine u 
Zagrebu uz prisustvo' 50 delegata iz podružnica odno- 
sno sekcija Društva sa područja Hrvatske te oko 150 
članova Društva iz Zagreba. Delegati su bili iz Osijeka, 
Broda, Zagreba, Ogulina, Rijeke, Ličkog Osika, Splita 
i Dubrovnika, a ispričali su svoj dolazak sekcije Pula, 
Umag i Šibenik. 

Skupštinu je otvorio: predsjednik Društva ing. Stje- 
pan L a m e r i pozdravio sve prisutne, a napose 
predstavnike drugih organizacija i ustanova, koji 
skupštini prisustvuju. Navodi ukratko prošlogodišnji 
period rada Društva i ističe, da je plenum Društva 
priredio izvještaj o radu Društva, koji je prethodno 
dostavljen svim delegatima na skupštini. Napose ističe 
održanu izložbu građevinarstva Hrvatske za proteklih 
10 godina, čiji uspjeh dokazuje, da je Društvo spo- 
sobno za akcije većeg stila i da može rješavati i 
krupnije zadatke nego ranije. Smatra, da u narednoj 
godini treba pokloniti naročitu pažnju problemu jefti- 
nijeg građenja i kadrova u našoj struci. 

Nakon pozdrava predsjednika izabrano je radno 
predsjedništvo, u koje su ušli predstavnici Zagreba, 
Splita^, Rijeke i Osijeka. 

Dnevni red skupštine utvrđen je kako slijedi: izbor 
ovjerovitelja zapisnika, izvještaj tajnika, blagajnika, 
redakcionog odbora časopisa »Građevinar« i nadzor- 
nog odbora, zatim izbor kandidacione komisije, disku- 
sija, referat o smjernicama za jeftinije građenje, 
izbor novog izvršnog odbora, diskusija i zaključci. 

Izvještaj tajnika o radu Društva, koji je pročitao 
tajnik Zvonimir Mekinda, obuhvatio je ovo: 

Godina 1955 je jubilarna godina i pada u vrijeme 
proslave 10-godišnjice Oslobođenja. Svi prisutni čla- 
novi minutom ( šutnje odali su počast kolegama pogi- 
nulim za vrijeme narodno -oslobodilačke borbe, kojima 
je u predvorju Doma otkrivena spomen ploča. 

Organizaciono stanje je takovo, da postoji jedno 
Društvo za Hrvatsku, sa samostalnim podružnicama u 
pojedinim mjestima ili u građevinskim sekcijama 
unutar jedinstvenih Društava u pojedinim mjestima. 
Danas Društvo ima 12 sekcija sa 1240 članova, dočim 
je na početku godine imalo 976 članova. U 1955. godini 
održana su 3 plenuma Društva, od kojih je drugi raz- 
matrao organizaciju izložbe građevinarstva, a treći, 
koji je održan u Splitu, niz aktuelnih problema i re- 
ferata. 

Društvo je razmatralo i davalo prijedloge za razne 
pravilnike, uredbe i zakone. 

Izložba građevinarstva Hrvatske održana je u vre- 
menu od 26. XI. do 12. XII. 1955. Njom je rukovodio 
izložbeni odbor, u kojem su osim predstavnika našeg 
Društva bili predstavnici Društva arhitekata, Udru- 
ženja projektnih organizacija, Udruženja građevinskih 
poduzeća, Sindikata i Udruženja ind. građevinskog ma- 
terijala. Na izložbi, koja je obuhvatila 21 granu po vr- 
stama građevinskih djelatnosti, uzela su učešća sva' 
građevna poduzeća i industrije građevnog materijala, 
kao i veći broj projektnih organizacija. 

Delegati našeg Društva prisustvovali su kongresu 
inženjera i tehničara Jugoslavije u Sarajevu, gdje su 
doneseni važni zaključci za usmjerivanje budućih za- 
dataka Društva. 

Stručna predavanja još uvijek ni jesu bila dovoljna,, 
naročito u mjestima izvan Zagreba, svega ih je u pro- 
tekloj godini održano 43. 

Rad na problemu građenja jeftinijih stambenih 
objekata također je pokrenut, pa je u okviru Društva 
održano predavanje, a članovi Društva sudjeluju u 
komisiji za to pitanje pri Izvršnom vijeću Hrvatske. 


lelmioarn Kn oalkUv 


U radu na analiziranju i davanju prijedloga za 
nastavu na Tehničkom fakultetu i Srednjim tehničkim 
školama nije dovoljno učinjeno, pogotovo, jer se danas 
osjeća raskorak između metoda nastave na Tehničkom 
fakultetu i naše svagdašnje prakse. Naše svagdašnje 
potrebe traže stručnjake praktičare. 

Posebno se naglašuje rad pojedinih podružnica 
odnosno sekcija Društva. 

Blagajnik Društva ing. Lidija Zlatić podnijela je 
izvještaj o blagajničkom poslovanju, iz kojeg se vidi, 
da su prihodi Društva bili predviđeni sa 2,800.232. — 
Din, a ostvareni sa 2,931.131. — Din. Rashodi su bili 
predviđeni sa 2,800.000. — , a ostvareni sa 2,703.157. — 
Din. U tim brojkama uključeno je i poslovanje časo- 
pisa »Građevinar«. Novi prijedlog budžeta uravnote- 
žen je s prihodima od 2,946.277. — Din i isto tolikim 
rashodima. 

Predsjednik nadzornog odbora C e 1 1 o 1 o podnosi 
izvještaj Nadzornog odbora i predlaže da se Izvršnom 
odboru dade razrješnica. Knjigovodstvo »Građevinara« 
treba naknadno sanirati. U diskusiji sudjelovali su 
delegati iz Rijeke, Splita, Osijeka i Zagreba. Govoreno 
je o pitanju članarina, autoriteta Društva, o stvaranju 
pogonskih inženjera, plaćevnim uslovima tehničkih 
stručnjaka, reviziji projekata, stvaranju kartoteke 
svih inženjera i tehničara Hrvatske s podacima u 
kakovim funkcijama rade, i t. d. Zatim se raspravljalo 
o pitanju nastave na školama, brizi za starije kolege, 

0 potrebi stvaranja tehničkog fakulteta na Rijeci ili 
Splitu, o čemu je formulirano mišljenje članova za 
donošenje potrebnih zaključaka. 

U nastavku rada skupštine član Društva Feren- 
š ć a k iznio je u referatu plan i rad republičke komi- 
sije za racionalno i ekonomično građenje stambenih 
zgrada u našoj Republici. U vezi s tim referatom pred- 
stavnici. po družnica dali su uiz interesantnih primjedbi 

1 zapažanja sa svoga područja. U toku diskusije pred- 
ložena su imena pojedinih članova za sastav komisija, 
koje bi u buduće trebale djelovati unutar Društva. 

Nakon rada izborne komisije, a na temelju pri- 
jedloga kandidacione komisije, skupština je izvršila 
ovaj izbor: 

Izvršni odbor Društva: predsjednik ing. Stjepan 
Lamer, članovi: Zvonimir Mekinda, ing. Lidija Zlatić, 
ing. Nikola Horvat, ing. Milan Mrvoš, Milan Mace- 
ković, ing. Roman Jelovica, Janko Odrčić i Esad Re- 
džić. 

Nadzorni odbor: Juraj Cettolo, ing. Dinko Volarić, 
ing. Matija Vrkljan, ing. Drago Kovačee i Stjepan 
Boltižar. 

Za glavnog urednika časopisa »Građevinar« izabran 
je ing. Ervin Nonveiller, a za članove Redakcionog od- 
bora: ing.. Stanko Bakrač, ing. Vladimir Bedeković, 
Mihovil Ferenšćak, ing. Ernest Dajč, dr. ing. Rajko 
Kušević, Zvonimir Mekinda, ing. Valter Janaček, ing. 
Franjo Simić, ing. Kruno Tonković, ing., Lidija Zlatić. 

Nakon skupštine sastavljeni su zaključci kako sli- 
jedi: 

1. Izobrazba tehničkih kadrova 

Društvo građevinskih inženjera i tehničara snosi 
obavezu da aktivno sudjeluje i doprinosi u daljnjem 
razvoju tehničke nastave u cjelini, a naročito u po- 
gledu formiranja lika visoko kvalificiranih stručnjaka 
građevinske struke. S obzirom na već pokrenutu ak- 
ciju oko stvaranja mogućnosti sticanja, višeg tehničkog 
obrazovanja licima iz prakse kao i s obzirom na pred- 
stojeće otvaranje drugog fakulteta u NR Hrvatskoj, te 
osamostaljenje dosadašnjih odjela fakulteta u Zagrebu 
u samostalne fakultete, nameće se hitan zadatak for- 
miranja stalne komisije Društva, koja će razmotriti 
prednje probleme i u ime Društva surađivati sa osta- 
lim društvenim faktorima, koji već obrađuju te pro- 

bleme. Formirana je stalna komisija Društva za pitanje 
izobrazbe tehničkih kadrova: ing. Boris Bakrač, pred- 
sjednik komisije, ing. Miso Bauer, Jakov Bjelić, ing. 
Nikola Horvat, ing. Ervin Nonveiller, ing. Nenad Pe- 
tre vić. 

2. Ekonomičnije građenje stambenih 
objekata 

Društvo građevinskih inženjera i tehničara sa za- 
dovoljstvom prima referat druga Ferenšćaka o dosa- 
dašnjem radu republičke komisije za ekonomičnije 
građenje stambenih objekata i smatra, da je način 
rada ove komisije pravilan, pa se i u kraćem roku 
mogu očekivati prvi konkretni rezultati, koji će se 
odraziti već u ovoj godini. 

U pogledu sastava republičke komisije smatra se, 
da je treba popuniti odgovarajućim brojem inženjera 
konstruktora, pa se stavlja u dužnost Upravnom od- 
boru, da u tom smislu provede potrebne korake. 
Društvo građevinskih inženjera i tehničara smatra 
problem ekonomičnijeg građenja uopće jednim od 
najvažnijih aktuelnih problema, na kojem treba akti- 
vizirati širok krug članstva. U tu svrhu treba formirati 
stalnu grupu stručnjaka, koji će proučavajući prijed- 
loge s terena davati republičkoj komisiji odgovarajuće 
prijedloge i sugestije. 

U stalnu komisiju Društva za ekonomičnije gra- 
đenje stambenih objekata izabrani su drugovi: prof. 
ing. Stanko Bakrač, predsjednik komisije, Mihovil Fe- 
renšćak, ing. Miroslav Helebrant, ing. Vojislav Janiić, 
Milan Maceković, ing. Marko Čalogović, ing. Vidiček 
(Split), ing. Švalba (Rijeka), ing. Šimac (Lički Osik), 
Vilim Bauer (Osijek). 

U republičku komisiju za ekonomičnije građenje 
stambenih objekata kod Izvršnog vijeća izabrani su 
drugovi: Mihovil Ferenšćak i Teodor Tepeš, te će se 
još predložiti Izvršnom vijeću, da u komisiju uđe i 
drug ing. Stanko Bakrač. 

Pored toga treba formirati odgovarajuće komisije 
za to pitanje i u svakoj podružnici i sekciji društva. 

3. Obrada uredaba i tehničkih 'propisa' 

Sudjelovanje društva građevinskih inženjera i teh- 
ničara kod prethodne obrade raznih uredaba i propisa 
neophodno je potrebno i korisno. 

Konstatira se, da su postojeći tehnički propisi do- 
neseni kao privremeni, a za neka područja već su 
nesavremeni. Daje se u zadatak Upravnom odboru 
Društva, da preko Saveza društava građevinskih inže- 
njera i tehničara Jugoslavije pokrene donošenje trajnih 
i upotpunjenih tehničkih propisa. Rokovi, koji su 
raspoloživi za obradu i diskusiju uredaba i propisa, 
često su tako kratki, da se materijal ne može dovoljno 
i temeljito proučiti. Stavlja se u dužnost Odboru, da na 
ovu okolnost upozori nadležne organe i ishodi, da se 
materijali dostave pravovremeno. 

4. Suradnja sa drugim društvima 

Unutar djelokruga rada građevinskih inženjera i 
tehničara postoji široko područje rada, na kojem isto- 
vremeno sudjeluju naročito arhitekti. S obzirom na 
ovu činjenicu i zajedničke zadatke i probleme, koji iz 
toga pro ističu, treba u jačoj mjeri uspostaviti suradnju 
s Društvom arhitekata Hrvatske. 

5. Predavanja 

Postojeće mogućnosti u povezivanju pojedinih po- 
družnica (sekcija) putem predavanja nisu do sada 
dovoljno iskorištene. Nameće se potreba, da se stvori 
širi krug predavača, koji će svojim predavanjima u 
raznim centrima doprinijeti oživljavanju rada podru- 
žnica (sekcija). Taj zadatak odnosi se u prvom redu 
na podružnicu Zagreb, koja po broju i sastavu svoga 
članstva imade u tom pogledu najbolje uvjete. 

6. Pruga Split — Livno 

Konstatirano je, da je bez obzira na rok početka 
gradnje spoja Split — Livno ekonomski opravdano, da 
se dovrše kompletne tehničke dokumentacije za taj 


objekat. S tim u vezi zadužuje se Upravni odbor Dru- 
štva, da kod mjerodavnih faktora pokrene osiguranje 
potrebnih sredstava za još nedovršenu dokumentaciju, 
t. j. glavni projekat. 

7. Časopis »Građevinar« 
Konstatirano je, da su troškovi za akviziciju oglasa 
za »Građevinar« nesrazmjerno veliki u odnosu na sve- 
ukupne rashode. Stavlja se u dužnost Redakcionom 
odboru »Građevinara«, da ubuduće omogući davanje 
oglasa za »Građevinar« od strane građevinskih podu- 
zeća bez angažiranja posrednika, uz pomoć stručnog 
Udruženja građevinskih poduzeća. 

8. Revizija projekata 
U vezi sastava i rada komisije za reviziju projekata 
nameće se potreba jačeg angažiranja Društva u pređ- 
laganju i odobravanju svojih članova u te komisije. 

Društvo i podružnice (sekcije) utjecati će kod nad- 
ležnih organa, da se izbor članova u revizione komisije 
vrši preko Društva. 

9. Društvo građevinskih inženjera i 
tehničara i podružnica društva u Zagrebu uzet 
će zajednički plaćenog službenika za vršenje tekućih 
poslova. Preporuča se, da takav službenik bude osoba 
sa znanjem i iskustvom građevinske struke. 

10. Potrebna je veća aktivnost i briga 
Društva i podružnica (sekcija) u pogledu članarine i 
izvršenja ostalih financijskih obaveza u skladu sa 
pravilima i zadacima Društva. 

U pogledu formiranja novih podružnica u jačim 
centrima kao Varaždin, Karlovac i si., potrebno je da 
Društvo aktivira tamošnje građevinske inženjere i 
tehničare i pomogne im u stvaranju i radu tih novih 
organizacija. Z. M. 

GODIŠNJA SKUPŠTINA PODRUŽNICE ZAGREB 

Dne 12. II. o. g. održana je III. redovna glavna 
skupština Društva građevinskih inženjera i tehničara. 
Podružnica Zagreb, s ovim dnevnim redom: 

1. Referat tajnika. 

2. Izvještaj blagajnika i prijedlog budžeta za 1956. 
godinu. 

3. Izvještaj nadzornog odbora. 

4. Prijedlog za kandidatsku komisiju. 

5. Diskusija po referatima. 

6. Davanje razrešnice starom Upravnom odboru. 

7. Biranje novog Upravnog i Nadzornog odbora. 

8. Biranje delegata za god. skupštinu DGITH-a. 

9. Razno. 

Tajnik ing. Klepac podnio je iscrpan izvještaj 

0 radu podružnice kroz proteklu godinu dana. Izvje- 
štaj je kritički obuhvatio rad, ukazavši na polučene 
uspjehe i propuste. Konstatirano je brojčano povećanje 
broja članova, i to 120 više nego prošle godine, tako 
da je ukupan broj članova 506, od kojih 297 inženjera 

1 209 tehničara. Istaknuto je, da je aktivnost članstva 
vrlo slaba i da ne postoji dovoljna povezanost članstva 
međusobno i sa samom podružnicom. Aktivnost po- 
družnice se ocrtala u nekoliko vidova kao što su: 

— Sastanak s aktivistima i predstavnicima zainteresi- 
ranih poduzeća u svrhu razmatranja prijedloga 
uredaba i propisa s područja građevinarstva, 

— organizacija stručnih predavanja (održano 14 pre- 
davanja — 6 domaćih i 8 stranih predavača), 

— prikazivanje tehničkih i opće-obrazovnih filmova za 
članstvo (u organizaciji sekcije konstruktera), 

— priredba društvenih večeri za članove i od njih 
uvedene goste (održane dvije društvene večeri), 

— sređivanje knjižnice podružnice, 

— učlanjivanje poduzeća kao kolektivnih članova 
podružnice. 

Osim toga je Uprava podružnice organizirala skupni 
pregled gradnje mosta preko Save u Trnju, uz stručno 
izlaganje projektanta i izvođača. 

Podružnica je također dala inicijativu za posjet 
izložbe građevinarstva u Londonu. U tu svrhu izvršene 
su organizacione pripreme i savjetima pomoglo čla- 
novima. Može se smatrati propustom, što zbog kratko- 
će vremena nije priređen kolektivni posjet izložbe. 

Major Suša iznio je blagajnički izvještaj, iz koga 
se vidi, da je podružnica svojim prihodima pokrila 
rashode : 

predviđeno : ostvareno : 

prihodi: Din 557 924. — Din 602 966. — 

rashodi: Din 557 924. — Din 556 124. — 

Razlika između ostvarenih prihoda i rashoda u god. 
1955. iznosi Din 46 842. — u korist podružnice, što je 
preneseno u 1956. god. Budžetom za godinu 1956. pred- 
viđaju se prihodi od Din 706 400. — , koji pokrivaju ra- 
shode u istom iznosu. Kao nova stavka budžeta uvr- 
štena je plaća jednog stalnog službenika, ikoji je 
potreban za daljnji uspješan rad podružnice. Reviziona 
komisija pregledala je poslovanje i predložila, da se 
Upravnom odboru dade razrešnica, što je i usvojeno. 

Nekrolog 

f Ing PETAR SENJ ANO VIC 
1876—1955 



Dana 17. srpnja 1955. preminuo je u Zagrebu u 
79-toj godini svoga plodnog života Ing. Petar Senja- 
nović, zaslužni trudbenik u javnom tehničkom životu 
i bivši predsjednik sekcije Zagreb U. J. I. A. 

Rodio se 1876. u Splitu, gdje je pohađao realku, 
dok je građevno-inženjerski odjel Tehničke visoke 
škole svršio 1899. u Beču, gdje se kao student našao u 
kolu mladih kolega iz Dalmacije i Hrvatske, od kojih 
su mnogi kasnije u staroj Jugoslaviji zauzeli vidne 
položaje u tehničkom životu. 

God. 1899/1913. djeluje kao inženjer tadašnjih au- 
strijskih državnih željeznica, najprije kod projektira- 
nja i građenja novih željezničkih pruga u Dalmaciji i 
u austrijskim alpinskim zemljama, naročito u Tirolu, 
a kasnije kod eksploatacije. 

God. 1910/1914. vrši dužnost općinskog vijećnika i 
referenta općinske uprave u Splitu. Na tom položaju 
razvija svestranu inicijativu za pravilno rješenje ko- 
munalno-tehničkih problema. 


Na prijedlog kandidaeione komisije skupština je 
izabrala novi Upravni odbor, koji se na svojoj prvoj 
sjednici konstituirao kako slijedi: 

Predsjednik ing. J. Klepac, potpredsjednik-domaćin 
ing. B. Bonači, I. tajnik ing. A. Strmac, II. tajnik ing. 
I. Gulić, blagajnik tehn. I. Odharel; referenti za pre- 
davanja ing. R. Simić, za ekskurzije ing. I. Kotaraci, 
tehn. P. Mikuš, za poduzeća tehn. I. Major ine, za bi- 
blioteku ing. M. Čalogović; članovi: ing. R. Rečaj, tehn. 
B. Sladović, tehn. J. Juriša i ing. M. Pilar. 

Skupština je bila dosta slabo posjećena. Neki čla- 
novi su u diskusiji iznosili razloge za slabo interesi- 
ranje članova za rad Društva, iako je upisom novih 
članova stanje u stanovitoj mjeri popravljeno. Opći 
je zaključak bio, da nova Uprava podružnice mora i 
dalje uporno raditi na upisivanju inženjera i tehničara 
u Društvo, te raznim vidovima povećati interes čla- 
nova i što veći broj privući na aktivnu suradnju. 

A. S. 


Po svršetku rata povjerila mu je »Privremena po- 
krajinska vlada za Dalmaciju« organizaciju svih gra- 
đevinskih i -saobraćajnih vlasti u Dalmaciji, što je 
uspješno proveo. 

God. 1921. osnovao je »Primorsko građevno dru- 
štvo«, koje je 1921/25. za račun države izgradilo dionicu 
ličke pruge od Pribudića do Knina sa znatnim viaduk- 
tima i nekoliko kraćih tunela u vrlo teškom terenu. 

Ing. Senjanović je uz to razvio mnogostranu struč- 
nu djelatnost kao civilni inženjer, konsulent i suradnik 
brojnih industrijskih poduzeća. 

God. 1927. — 19$0. bio je na dužnosti pomoćnika di- 
rektora odnosno direktora Željezničke direkcije u Za- 
grebu. Tu je surađivao na predradnjama za regulacioni 
plan grada Zagreba. 

Od god. 1930. do svog umirovljenja god. 1937. bio 
je na položaju pomoćnika ministra saobraćaja. 

Pokojni Ing. Senjanović razvio je tokom čitavog 
svog radinog života aktivnu i plodonosnu djelatnost i 
preko granica svoje uže struke. 

Naročito se bavio pitanjem pravilne izgradnje ju- 
goslavenske željezničke mreže, osobito veze naših 
pomorskih luka sa zaleđem. Iscrpivo se bavio studi- 
jama najpovoljnije željezničke veze Splita sa Bosnom 
i daljnjim zaleđem, te Unskom prugom sa Zagrebom 
i Beogradom. Njegova je zasluga, da je god. 1937. 
osnovan »Fond za građenje i uređenje luka i prista- 
ništa«, pa je s tim u vezi izradio program za nove 
investicione radove u jadranskim lukama. 

Jugoslaviju je uspješno zastupao u raznim među- 
narodnim saobraćajnim ustanovama. 

Već od vremena svojih studija u Beču god. 1896/99. 
pok. Senjanović se počeo baviti stručno-publicističkim 
radom, koju je djelatnost zadržao sve do zadnjih dana 
svoga života. 

Pisao je stručne članke i rasprave od javnog in- 
teresa u novinama, revijama i stručnim časopisima, te 
održao niz predavanja. Tokom gotovo pola stoljeća 
njegovi su članci i rasprave izašli u brojnim, naročito 
splitskim novinama i časopisima, kao i u posebnim 
publikacijama, a odnosili su se na građevne probleme 
u Splitu, kako splitski vodovod, Dioklecianovu palaču, 
i t. d. 

U rukopisu je ostao elaborat o regula tornoj osnovi 
i željezničkom pitanju grada Zagreba. 

Ing. Senjanović bio je pozitivna i borbena narav. 
Što je smatrao ispravnim, kod toga je ostao dosljedno 
do kraja. Njegovo ime vezano je uz imena plejade nje- 
govih kolega i vršnjaka, koji su nakon stvaranja stare 
Jugoslavije imali vidnog učešća u organizaciji našeg 
javnog tehničkog života. Tko je pokojnika poznavao, 
zadržat će mu svijetlu uspomenu. 

Szavits-Nossan 


TVORNICA MONTAŽNIH KUĆA, GRAĐEVNIH ELEMENATA 
I KONSTRUKCIONI BIRO 

„JUGOMOIT« 

ZAGREB, Horvaćanska 29, telefon 36-615 

| 

PROIZVODI 

MONTAŽNE KUĆE 

za svaku svrhu: stambene, uredske, bolnice, škole, restorane, skladišta, 
garaže, čekaonice, week-end kuće i t. d. 

MONTAŽNE SVODOVE VELIKIH RASPONA I MONTAŽNE STROPOVE 

od šuplje opeke. 

IZRAĐUJE SVE VRSTE PROJEKATA ZA MONTAŽNE GRADNJE 

Brza izvedba • Trajno • Solidno • Ukusno • Moderno • Jeftino • 
Ekonomično * Lagan transport * Demontažnost * Dobra izolacija 

Mogućnost naknadnog proširivanja itd., to su osobine naše proizvodnje. 


Industrija vapna OZALJ 


Isporučuje kameni materijal: 

KAMENI LOMLJENAK 
KAMENI TUĆENAC 5—8 cm 
KAMENA SIPINA 1—3 cm 
NASIPNI MATERIJAL 
— zemlja sa većom primjesom kamena 

NASIPNI MATERIJAL DAJEMO BESPLATNO FRANKO SKLADIŠTE 
ZA UVJETE OBRATITE SE IZRAVNO NA NAŠ NASLOV 


„GRAĐEVINA" 

GRAĐEVNO PODUZEĆE 
ZAGREB 

Mesnička 7 Telefon: 35-941 


Izvodimo: 

Sve manje industrijske i stambene 
objekte, adaptacije, preuređenja i po- 
pravke, a zajedno s tim i sve obrtničke 
radove. Poslove preuzimamo u Zagrebu 
i bližoj okolici a izvodimo ih brzo i 
solidno uz umjerene cijene. 


PARKET 

ZANATSKO PODUZEĆE - ZAGREB 

MASARYKOVA 11 


Obavljamo sve parketarske radove 
s dobavom i bez dobave materi- 
jala, postavljamo sve vrste drvenih 
podova i drvenih kocaka i podova 
od gume i polivinila. 

Brzojav: 

PARKET ZAGREB — TEL. 23-324 


BOJE „Mokro na mokro " 



Štite: 

DRVO OD TRULJENJA 
ZID OD PROPADANJA 
ŽELJEZO OD HRĐANJA 


Kod izbora zaštitnog ličila bitno je 
trajnost i ekonomičnost. 

OD TEMELJA DO KROVA 


sa bojama 



KEMIJSKA INDUSTRIJA 


ZAGREB 






„TEHNIKA 44 

GRAĐEVNO PODUZEĆE 

ZAGREB 

Remetinečka 12 


Izvađa: 


CESTE I MOSTOVE 
AERODROME 
ŽELJEZNIČKE PRUGE 
INDUSTRIJSKE OBJEKTE 
STANBENE ZGRADE 
i ostalo 

SVE INFORMACIJE MOGU SE DOBITI NA GORNJU ADRESU 
ILI NA TELEFON BR. 23-746 

TEMELJ 

GRAĐEVNO PODUZEĆE 

KARLOVAC 

TELEFON 218 i 228 


IZVODI 

sve vrsti visoko- 
i niskogradnja i vrši 
projektne usluge 


Bankovna veza: 
Narodna banka Karlovac 470-T-8 

